## 

## **lav4e**

## **РЕПУБЛИКА БЪЛГАРИЯ**

# Министерство на земеделието, храните и горите

Областна дирекция “Земеделие”- гр. Бургас

До

Г-ЖА ДЕСИСЛАВА ТАНЕВА

Министър на земеделието, храните и горите

УВАЖАЕМА ГОСПОЖО МИНИСТЪР,

В качеството си на директор на ОД „Земеделие” - Бургас, в изпълнение на чл.5 от Устройствен правилник на областните дирекции

Ви представям :

ДОКЛАД

ЗА РАБОТАТА НА ОД “ЗЕМЕДЕЛИЕ” – БУРГАС

ЗА ПЕРИОДА ОТ 01.01.2020 г. ДО 31.12.2020 г.

СЪДЪРЖАНИЕ :

|  |  |
| --- | --- |
| **РАЗДЕЛ: СЪСТОЯНИЕ И ОБЗОР НА ЗЕМЕДЕЛИЕТО В БУРГАСКА ОБЛАСТ** |  |
| І. РАСТЕНИЕВЪДСТВО: | 4 |
| 1.ПЛОЩ НА ЗЕМЕДЕЛСКИТЕ ЗЕМИ, В Т.Ч. ОБРАБОТВАЕМИ /ПО ДАННИ ОТ ОПЕРАТИВНАТА ИНФОРМАЦИЯ / | 4 |
| 2. БАЛАНС НА ЗЕМЕДЕЛСКИТЕ ЗЕМИ | 5 |
| 2.1.БАЛАНС НА ПОЛЗВАНЕТО | 5 |
| 3.ОСНОВНИ ВИДОВЕ ОТГЛЕЖДАНИ КУЛТУРИ – ПЛОЩИ, %-НО СЪОТНОШЕНИЕ, СРЕДНИ ДОБИВИ ЗА 2020 г. В Т.Ч. СРАВНИТЕЛНИ ДАННИ СПРЯМО 2018 Г. И 2019г. | 6 |
| 4. ОБСЛЕДВАНИЯ ЗА СЪСТОЯНИЕТО НА ОСНОВНИТЕ ЗЕМЕДЕЛСКИ КУЛТУРИ | 13 |
| 4.1. БРАКУВАНЕ НА ТРАЙНИ НАСАЖДЕНИЯ ЗА 2020 ГОДИНА | 13 |
| 4.2. ОБЛАСТНА ЕКСПЕРТНА КОМИСИЯ ПО ЗЪРНОПРОИЗВОДСТВО | 14 |
| 5. АНАЛИЗ, ИЗВОДИ И ПРОГНОЗА ЗА СТРУКТУРАТА, ОЧАКВАНИТЕ ДОБИВИ И РАЗВИТИЕТО НА РАСТЕНИЕВЪДСТВОТО | 14 |
|  |  |
| II.ЖИВОТНОВЪДСТВО: | 15 |
| 1. СЪСТОЯНИЕ НА ЖИВОТНОВЪДСТВОТО В ОБЛАСТ БУРГАС 2020г. | 15 |
| 1.2. ГОВЕДОВЪДСТВО И БИВОЛОВЪДСТВО | 15 |
| 1.3. ОВЦЕВЪДСТВО И КОЗЕВЪДСТВО | 16 |
| 1.4. ПТИЦЕВЪДСТВО | 17 |
| 1.5. СВИНЕВЪДСТВО | 17 |
| 1.6. ПЧЕЛАРСТВО | 17 |
| 2. ИЗВОДИ И ПРОГНОЗА ЗА РАЗВИТИЕТО НА ЖИВОТНОВЪДСТВОТО В БУРГАСКА ОБЛАСТ | 18 |
| **РАЗДЕЛ : ДЕЙНОСТИ НА ДИРЕКЦИЯ „АПФСДЧР”** | **19** |
|  |  |
| I.СТРУКТУРА И ЧИСЛЕНОСТ НА ПЕРСОНАЛА | 19 |
|  |  |
| II. ИЗПЪЛНЕНИЕ НА БЮДЖЕТА ЗА 2020 г. | 21 |
| III. АДМИНИСТРАТИВНО - ПРАВНА ДЕЙНОСТ НА ОД”З” БУРГАС | 25 |
|  |  |
| **РАЗДЕЛ: ДЕЙНОСТИ НА ГД”АР”** | **27** |
| I. РЕГИСТЪР НА ЗЕМЕДЕЛСКИТЕ ПРОИЗВОДИТЕЛИ ПО НАРЕДБА №3 /1999Г. | 27 |
|  |  |
| II. ДИРЕКТНИ ПЛАЩАНИЯ НА ПЛОЩ – КАМПАНИЯ 2020 г. | 28 |
|  |  |
| III. СПЕЦИАЛИЗИРАНИ ПРОВЕРКИ НА ТЕРЕН | 28 |
|  |  |
| IV. СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”- 2020 г. | 29 |
|  |  |
| V. ДЪРЖАВНА ПОМОЩ ЗА КОМПЕНСИРАНЕ МАТЕРИАЛНИ ЩЕТИ ПО ЗАГИНАЛИ СЕЛСКОСТОПАНСКИ ЖИВОТНИ И УНИЩОЖЕНИ ПЧЕЛНИ КОШЕРИ В РЕЗУЛТАТ НА ПРИРОДНИ БЕДСТВИЯ, НАСТЪПИЛИ ПРЕЗ 2020г. | 30 |
|  |  |
| VI.ДЪРЖАВНА ПОМОЩ ЗА КОМПЕНСИРАНЕ НА ЗАГУБИ НА ЗЕМЕДЕЛСКИ СТОПАНИ ЗА НАПЪЛНО ПРОПАДНАЛИ ПЛОЩИ В РЕЗУЛТАТ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ, НАСТЪПИЛИ ПРЕЗ 2020 г. | 31 |
|  |  |
| VII. ЕЛЕКТРОНЕН РЕГИСТЪР НА ЗЕМЕДЕЛСКИТЕ СТОПАНИ, ОТГЛЕЖДАЩИ ТЮТЮН - 2020 г. | 31 |
|  |  |
|  |  |
| VIII. ПОДПОМАГАНЕ НА ЗЕМЕДЕЛСКИТЕ СТОПАНИ ПО ПОДМЯРКА 21.1 „ИЗВЪНРЕДНО ВРЕМЕННО ПОДПОМАГАНЕ НА ЗЕМЕДЕЛСКИТЕ СТОПАНИ COVID 1” И ПОДМЯРКА 21.2 „ИЗВЪНРЕДНО ВРЕМЕННО ПОДПОМАГАНЕ НА ЗЕМЕДЕЛСКИТЕ СТОПАНИ COVID 2” ОТ МЯРКА 21 „ИЗВЪНРЕДНО ВРЕМЕННО ПОДПОМАГАНЕ ЗА ЗЕМЕДЕЛСКИТЕ СТОПАНИ И МАЛКИ И СРЕДНИ ПРЕДПРИЯТИЯ | 31 |
|  |  |
| IX. ПОЗЕМЛЕНИ ОТНОШЕНИЯ | 32 |
| 1. СЪСТОЯНИЕ И УПРАВЛЕНИЕ НА ЗЕМИ ОТ ДПФ, ОБЩ РАЗМЕР, В ТОВА ЧИСЛО ПО НТП. | 32 |
|  |  |
| 2. СПОРАЗУМЕНИЯ ПО ЧЛ.37В, АЛ.1 ОТ ЗСПЗЗ . | 35 |
|  |  |
| 3. ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ВЪЗСТАНОВЯВАНЕ НА СРЕДНО РЕНТНО ПЛАЩАНЕ, СЪГЛАСНО ЧЛ.37В, АЛ.7 ОТ ЗСПЗЗ НА ПРАВОИМАЩИТЕ СОБСТВЕНИЦИ НА ЗЕМЕДЕЛСКИ ЗЕМИ ПРЕЗ 2020 г. | 37 |
|  | 37 |
| 4. ДЕЙНСТИ ПО ВЪЗСТАНОВЯВАНЕ НА ЗЕМЕДЕЛСКИ ЗЕМИ ПО ЗСПЗЗ | 37 |
| 5.ДЕЙНОСТИ ПО ПРОМЯНА НА ПРЕДНАЗНАЧЕНИЕ НА ЗЕМЕДЕЛСКИ ЗЕМИ ПО РЕДА НА ЗОЗЗ И ППЗОЗЗ. | 38 |
| 6. ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ.27, АЛ.6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ.27, АЛ.8 ОТ ЗСПЗЗ ЗА СВОБОДНИ ПЛОЩИ. | 40 |
|  |  |
| X. ХИДРОМЕЛИОРАЦИИ | 43 |
| 1. СДРУЖЕНИЯ ЗА НАПОЯВАНЕ (СН) | 43 |
| 2. „НАПОИТЕЛНИ СИСТЕМИ” ЕООД, КЛОН ЧЕРНО МОРЕ, ХТР БУРГАС. | 44 |
|  |  |
| XI. АГРОСТАТИСТИКА | 46 |
| 1.ПРОДУКТОВИ СТАТИСТИЧЕСКИ АНКЕТИ | 47 |
| 2.ПРЕБРОЯВАНЕ НА ЗЕМЕДЕЛСКИТЕ СТОПАНСТВА 2020 Г. | 48 |
| 3.СИСТЕМА ЗА ЗЕМЕДЕЛСКА СЧЕТОВОДНА ИНФОРМАЦИЯ | 50 |
|  |  |
| XII.МОНИТОРИНГ НА ПАЗАРА НА ЗЪРНО: | 50 |
| 1.КОНТРОЛ НА ОБЕКТИ ЗА СЪХРАНЕНИЕ НА ЗЪРНО; | 50 |
| 2.КОНТРОЛ НА ЗЕМЕДЕЛСКИТЕ СТОПАНИ, ПРОИЗВЕЖДАЩИ ЗЪРНО НА ПЛОЩИ ОТ 5 ИЛИ ПОВЕЧЕ ДКА; | 51 |
| 3.КОНТРОЛ НА ПРЕДПРИЯТИЯТА ЗА ПРЕРАБОТКА НА ЗЪРНО; | 51 |
| 4.ИЗВЪРШВАНЕ НА МОНИТОРИНГ НА ПРИСТАНИЩАТА; | 51 |
| 5.ПРОВЕЖДАНЕ НА ПРЕДСТАВИТЕЛНО ОКАЧЕСТВЯВАНЕ НА ДОБИТАТА РЕКОЛТА; | 51 |
|  |  |
| XIII.РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА. | 54 |
|  |  |
| XIV. ИНФОРМАЦИОННО - РАЗЯСНИТЕЛНА ДЕЙНОСТ: | 56 |
| 1.ИНФОРМАЦИОННИ СЕМИНАРИ; | 56 |
| 2.КОНКУРС ЗА ДЕТСКА РИСУНКА; | 56 |
|  |  |
| **XV. ЗАКЛЮЧЕНИЕ И ИЗВОДИ** | 57 |

**І. РАСТЕНИЕВЪДСТВО:**

1. **ПЛОЩ НА ЗЕМЕДЕЛСКИТЕ ЗЕМИ, В Т.Ч. ОБРАБОТВАЕМИ /ПО ДАННИ ОТ ОПЕРАТИВНАТА ИНФОРМАЦИЯ /**

|  |  |  |  |  |
| --- | --- | --- | --- | --- |
| **Култура** | **Заети площи 2018г.** | **Заети площи 2019г.** | **Заети площи 2020г.** | **Изменение в % спрямо 2019г.** |
| **Есенници** | **1 052 159** | **1 104 987** | **1 133 253** | **2.56** |
| Пшеница | 689 001 | 723 866 | 725 250 |  |
| Ечемик | 121 221 | 129 708 | 172 686 |  |
| Ръж | 2 580 | 2 620 | 2 620 |  |
| Тритикале | 1 350 | 4 783 | 6 768 |  |
| Маслодайна рапица | 238 007 | 244 010 | 259 760 |  |
| **Пролетници** | **376 897** | **373 214** | **351 437** | **6.20** |
| Пролетен ечемик | 1 519 | 750 | 242 |  |
| Маслодаен слънчоглед | 285 605 | 314 177 | 321 269 |  |
| Шарен слънчоглед | 2 220 | 2 050 | 0 |  |
| Царевица зърно | 18 154 | 26 433 | 29 926 |  |
| Царевица за силаж | 5 133 | 4 759 | 0 |  |
| Овес | 1 927 | 3 529 | 0 |  |
| Сорго | 2 680 | 4 094 | 0 |  |
| Фуражен грах | 53 145 | 10 050 | 0 |  |
| Фасул | 1 539 | 1 332 | 0 |  |
| Леща | 3 560 | 1 810 | 0 |  |
| Лен | 300 | 300 | 0 |  |
| Памук | 775 | 3 386 | 0 |  |
| Соя | 340 | 544 | 0 |  |
| **Тютюн** | **387** | **316** | **181** |  |
| **Лозя** | **71 971** | **72 802** | **69 918** | **4.12** |
| Лозя винени | 67 662 | 68 649 | 65 790 |  |
| Лозя десертни | 4 309 | 4 153 | 4 128 |  |
| **Овощни видове** | **31 770** | **32 865** | **34 129** | **3.85** |
| Ябълки | 3 143 | 3 139 | 3 348 |  |
| Праскови | 3 742 | 3 718 | 3 929 |  |
| Сливи | 4 345 | 5 276 | 6 542 |  |
| Череши | 18 307 | 18 401 | 18 309 |  |
| Вишни | 164 | 170 | 328 |  |
| Круши | 404 | 411 | 404 |  |
| Кайсии | 826 | 914 | 958 |  |
| Ягоди | 135 | 150 | 201 |  |
| Малини | 702 | 686 | 109 |  |
| **Лавандула** | **5 824** | **8 018** | **8 098** |  |
| **Зеленчуци** | **9 399** | **10 055** | **8 585** | **17.12** |
| Пипер | 1 032 | 1 506 | 584 |  |
| Домати | 1 442 | 1 567 | 1 066 |  |
| Картофи | 2 516 | 2 746 | 3 868 |  |
| Градински грах | 570 | 280 | 0 |  |
| Дини | 2 766 | 2 691 | 2 469 |  |
| Пъпеши | 1 073 | 1 265 | 794 |  |

1. **БАЛАНС НА ЗЕМЕДЕЛСКИТЕ ЗЕМИ**

**2.1 БАЛАНС НА ПОЛЗВАНЕТО**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Община** | Ниви | | | Овощна градина | | | Лозе | | | Ливада | | | Пасище | | |
| имоти брой | площ дка | площ % | имоти брой | площ дка | площ % | имоти брой | площ дка | площ % | имоти брой | площ дка | площ % | имоти брой | площ дка | площ % |
|
| **Айтос** | 20360 | 169716.381 | 43.51 | 1714 | 10454.575 | 2.68 | 2755 | 10921.339 | 2.8 | 454 | 1479.76 | 0.38 | 1998 | 42344.828 | 10.86 |
| **Бургас** | 18192 | 168134.649 | 34.24 | 1280 | 10066.777 | 2.05 | 4121 | 15515.617 | 3.16 | 154 | 1726.598 | 0.35 | 2490 | 50460.194 | 10.27 |
| **Камено** | 23202 | 235006.242 | 70.18 | 1271 | 5478.422 | 1.64 | 2701 | 7324.197 | 2.19 | 541 | 2219.76 | 0.66 | 955 | 17101.255 | 5.11 |
| **Карнобат** | 54160 | 499750.898 | 61.81 | 711 | 5387.483 | 0.67 | 5626 | 22063.859 | 2.73 | 1126 | 5133.122 | 0.63 | 3113 | 99933.286 | 12.36 |
| **М.Търново** | 7893 | 44685.14 | 5.74 | 133 | 1051.776 | 0.14 | 211 | 299.219 | 0.04 | 1 | 1.794 | 0 | 3786 | 49395.442 | 6.34 |
| **Несебър** | 10252 | 80705.688 | 20.66 | 854 | 3724.032 | 0.95 | 3044 | 9567.002 | 2.45 | 22 | 134.631 | 0.03 | 3948 | 36036.527 | 9.22 |
| **Поморие** | 17657 | 137433.102 | 35.18 | 1768 | 11786.036 | 3.02 | 7053 | 30046.549 | 7.69 | 391 | 1703.168 | 0.44 | 2321 | 46983.037 | 12.03 |
| **Приморско** | 2899 | 22660.019 | 6.61 | 274 | 1116.575 | 0.33 | 314 | 555.602 | 0.16 | 76 | 633.3 | 0.18 | 762 | 8525.637 | 2.49 |
| **Руен** | 31703 | 131575.2343 | 19.5 | 1487 | 6890.936 | 1.02 | 2096 | 8197.887 | 1.22 | 470 | 1511.231 | 0.22 | 4142 | 39562.198 | 5.86 |
| **Созопол** | 12311 | 90334.129 | 19.32 | 281 | 750.43 | 0.16 | 2682 | 7946.062 | 1.7 | 158 | 700.152 | 0.15 | 2183 | 22291.576 | 4.77 |
| **Средец** | 39501 | 380951.196 | 34.04 | 452 | 2874.805 | 0.26 | 4587 | 11906.137 | 1.06 | 1034 | 6263.495 | 0.56 | 5898 | 114912.187 | 10.27 |
| **Сунгурларе** | 33464 | 197449.698 | 25.32 | 2244 | 6265.908 | 0.8 | 11676 | 31494.021 | 4.04 | 869 | 3682.2 | 0.47 | 4111 | 68563.582 | 8.79 |
| **Царево** | 4783 | 32323.182 | 6.45 | 141 | 1833.507 | 0.37 | 250 | 2445.102 | 0.49 | 269 | 2402.65 | 0.48 | 1508 | 14424.913 | 2.88 |
| **Общо :** | **276377** | **2190725.558** | **29.48** | **12610** | **67681.262** | **1.08** | **47116** | **158282.593** | **2.29** | **5565** | **27591.861** | **0.35** | **37215** | **610534.662** | **7.79** |

**3. ОСНОВНИ ВИДОВЕ ОТГЛЕЖДАНИ КУЛТУРИ – ПЛОЩИ, %-НО СЪОТНОШЕНИЕ, СРЕДНИ ДОБИВИ В Т.Ч. СРАВНИТЕЛНИ ДАННИ СПРЯМО 2019 Г. И 2020 Г.**

По данните за отглежданите видове култури, събирани и подавани чрез оперативна информация за сравнявания тригодишен период 2018-2019-2020 година, общата сума на обработваемата площ :

**за 2018 г. възлиза на 1 548 407** дка,

за **2019 г. възлиза на 1 602 257** дка,

за **2020 г. възлиза на 1 639 432** дка,

**ЗЪРНЕНО ЖИТНИ КУЛТУРИ**

Динамиката на площите заети с пшеница като основна зърнено-житна култура за региона за периода 2018-2019-2020 година може да се проследи от следната таблица :

**ПШЕНИЦА**

|  |  |  |  |  |
| --- | --- | --- | --- | --- |
| **Година** | **Засяти площи дка** | **Реколтирани площи дка** | **Среден добив кг/дка** | **Производство тона** |
| **2018** | 689 001 | 687 524 | 475 | 326 498 |
| **2019** | 723 866 | 723 866 | 483 | 349 510 |
| **2020** | 725 250 | 718 360 | 244 | 175 482 |

За Бургаска област са засяти за стопанската година 2019/2020**– 725 250** дка с **пшеница**. Реколтираните площи са 718 360 дка. Производството възлиза на 175482 тона, при отчетен среден добив  **244 кг/дка**. За сравнение с предходната година се наблюдава увеличение на площите с 1384 дка. Намалението на добива в сравнение с предходните две години се дължи на трайното засушаване през годината.

На територията на областта за стопанската 2019/2020 година бяха засяти **172687** дка с **ечемик**. Производството на зърно от ечемик възлиза на 55 103 тона, при среден добив **322 кг/дка**. За сравнение с миналата 2018/2019г. се наблюдава увеличение на площите с 42 979 дка, Земеделските стопани, основно отглеждат културата за фураж на животните.

**ЕЧЕМИК**

|  |  |  |  |  |
| --- | --- | --- | --- | --- |
| **Година** | **Засяти площи дка** | **Реколтирани площи дка** | **Среден добив кг/дка** | **Производство тона** |
| **2018** | 121 221 | 120 763 | 415 | 50 120 |
| **2019** | 129 708 | 129 708 | 477 | 61 887 |
| **2020** | 172 687 | 171 162 | 322 | 55 103 |

**Маслодайната рапица** за текущата стопанска 2019/2020 годинае с площ от **259 760 дка**. Реколтирани са 259163 дка. Пропадналите площи, вследствие на неблагоприятните климатични условия суша са 597 дка. Производството възлиза на 460 032 тона, при отчетен среден добив  **177 кг/дка.**

**МАСЛОДАЙНА РАПИЦА**

|  |  |  |  |  |
| --- | --- | --- | --- | --- |
| **Година** | **Засяти площи дка** | **Реколтирани площи дка** | **Среден добив кг/дка** | **Производство тона** |
| **2018** | 238 007 | 237 799 | 233 | 55 405 |
| **2019** | 244 010 | 244 010 | 261 | 63 575 |
| **2020** | 259 760 | 259 163 | 177 | 460 032 |

От графичното изображение ясно се вижда тенденцията към увеличение на площите заети с тази маслодайна култура и превръщането и в основна култура. От 85 816 дка засяти за 2010 година, площите достигат нивото от 238 007 дка за 2018 година, за 2019 г. – 244  010 дка и за 2020 г. – 259 760 дка. Рапицата се наложи като една от основите култури при сеитбооборота на културите.

Основен проблем за района е успешното презимуване на културата, както и опазването и от болести и неприятели. Културата е перспективна и ежегодно площите и се увеличават поради търсенето на пазара.

Други есенни култури - **ръж** за стопанската година 2019/2020 бяха засяти **2 620** дка, които са реколтирани  на 100%. Производството е 524 тона, при среден добив  **200 кг/дка**. От засятите **6 768** дка с **тритикале** са реколтирани на 100 %. Производството възлиза на 1 702 тона, при среден добив от декар **251 кг/дка.** С тази култура се заемат сравнително малки площи, като изборът за отглеждането и основно зависи от търсенето и цената на зърното на пазара.

**ПРОЛЕТНИ КУЛТУРИ**

**МАСЛОДАЕН СЛЪНЧОГЛЕД**

|  |  |  |  |  |
| --- | --- | --- | --- | --- |
| **Година** | **Засяти площи дка** | **Реколтирани площи дка** | **Среден добив кг/дка** | **Производство тона** |
| **2018** | 285 605 | 285 605 | 217 | 61 909 |
| **2019** | 314 177 | 314 177 | 190 | 59 664 |
| **2020** | 321 269 | 320 569 | 136 | 43 476 |

Съотношение на засятите и реколтирани площи при маслодаен слънчоглед за периода 2017 – 2018 – 2019 година:

**Маслодаен слънчоглед** за областта за реколта 2020 г. беше засят върху **321 269 дка**. До края на отчетният период са реколтирани 320 569 дка. Получената продукция възлиза на 43 476 тона, при среден добив **136 кг/дка.**

За сравнявания тригодишен период площите с маслодаен слънчоглед се увеличават. Тази тенденция се дължи главно на изискванията за сеитбооборот при кандидатстването за подпомагане на земеделските стопани пред ДФЗ по различните мерки и схеми за периода 2014-2020 г.

**ЦАРЕВИЦА ЗА ЗЪРНО**

|  |  |  |  |  |
| --- | --- | --- | --- | --- |
| **Година** | **Засяти площи дка** | **Реколтирани площи дка** | **Среден добив кг/дка** | **Производство тона** |
| **2018** | 18 154 | 17 454 | 544 | 9 495 |
| **2019** | 26 433 | 26 433 | 454 | 11 998 |
| **2020** | 29 926 | 26 021 | 236 | 6 154 |

За 2020 г. са засяти **29 926 дка** с царевица за зърно. Произведеното количество зърно възлиза на 6 154тона, при среден добив **236 кг/дка.** Отчетените средни добиви за последните три години: за 2018 г. от 544 кг/дка са най-високи, поради наличието на достатъчно влага през вегетацията на културата.

**ТРАЙНИ НАСАЖДЕНИЯ**

**ЧЕРЕШИ**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 18 307 | 18 307 | 731 | 13 386 |
| **2019** | 18 401 | 18 401 | 629 | 11 566 |
| **2020** | 18 309 | 18 263 | 514 | 9 395 |

От таблицата се вижда, че площта на плододаващите черешови насаждения на територията на областта бележи ръст. Тенденцията към увеличение се наблюдава през последните 2019 и 2020 година. Новосъздадените насаждения в областта поетапно влизат в плододаване и производството на плодова продукция от череши се увеличава. Най-висок среден добив е отчетен през 2018 г. - 731 кг/дка. Високият добив, през годината се дължи на благоприятните климатични условия по време на вегетацията на овощните насаждения.

**ПРАСКОВИ**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 3 742 | 3 742 | 663 | 2 482 |
| **2019** | 3 718 | 3 718 | 720 | 2 677 |
| **2020** | 3 929 | 3 863 | 733 | 2 834 |

Данните от таблицата показват, че площите на плододаващите насаждения от праскови са относително постоянни през последните години. Новосъздадените насаждения в областта поетапно влизат в плододаване. Младите овощни насаждения се създават от перспективни родовити сортове и за тях се полагат всички необходими грижи, което се отразява и на получените добиви. Произведената продукция възлиза на 2 834 тона. Най-висок среден добив е отчетен през 2020 г. – 733 кг/дка.

**СЛИВИ**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 4 345 | 4 345 | 582 | 2 528 |
| **2019** | 5 276 | 5 276 | 450 | 2 374 |
| **2020** | 6 542 | 6 264 | 629 | 3 941 |

От таблицата виждаме, че плододаващите сливови насаждения постепенно се увеличават. Младите насаждения постепенно влизат в плододаване, като с това се увеличава и получената продукция. През текущата година, общото количество продукция е 3 941 тона, а средният добив е 629 кг/дка. Разликата в добивите през предходните години се дължи на сортовите особености, възрастовата структура на насажденията и на алтернативното плододаване.

**ЯБЪЛКИ**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 3 143 | 3 091 | 1 558 | 4 816 |
| **2019** | 3 139 | 3 127 | 1 107 | 3 462 |
| **2020** | 3 348 | 3 321 | 1 806 | 5 997 |

Площта на плододаващите ябълкови насаждения в областта е относително постоянна през последните години. Всички площи с ябълки се реколтират ежегодно и за насажденията се полагат необходимите грижи. За сравняваният период с най-голям среден добив от декар е 2020 година – **1 806 кг/дка.**

На територията на областта има създадени **328 дка** с **вишни**, произведената продукция от тях възлиза на 121,00 тона, при среден добив – **417 кг/дка.**

През 2020 г. се извърши реколтирането на плододаващите **кайсии** – **926 дка,** като получената продукция възлиза на 441 тона, а средният добив е **412 кг/дка.**

Плододаващите **круши** са **404 дка.** Реколтирани са 397 дка. Производството възлиза на 299 тона, а средният добив **755 кг/дка**, като насажденията са от перспективни родовити сортове.

**Ягоди** се отглеждат върху **201 дка.** За 2020 г. получената продукция е 106 тона, а средният добив е **551 кг/дка.**

**Малини** се отглеждат, върху **108 дка,** получена е продукция от 36 тона, при среден добив – **336 кг/дка.**

**ЛАВАНДУЛА**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 5 824 | 5 824 | 226 | 1 316 |
| **2019** | 8 018 | 8 018 | 254 | 2 037 |
| **2020** | 8 098 | 8 025 | 205 | 1 649 |

На територията на областта се отглежда **лавандула** върху **8 098 дка**, като площта, която е реколтирана е 8 025 дка. Производството възлиза на 1 649 тона, средният добив за 2020 г. е **205кг/дка.** Към тази култура има изявен интерес, като насажденията се увеличават през годините. По отношение на добивите най-висок добив е отчетен за реколта 2019 г. – 254 кг/дка.

**ЛОЗОВИ НАСАЖДЕНИЯ**

Лозарството в Бургаска област има вековни традиции. Резултати и изводи от проведени агроклиматични проучвания за Източния лозарски район на България показват, че е подходящ за развитието на лозата. В него са установени няколко микрорайони със специфични микроклиматични особености, които дават своето отражение върху качеството на гроздовите реколти. В Бургаска област са обособени следните микрорайони:

* Микрорайона на Южното Черноморие - включва землищата на общините Несебър, Поморие и Бургас.
* Просенишка долина- обхваща землищата на общините Руен и Айтос.
* Сунгурларска долина – включва землищата на Сунгурларе и Славянци.
* Странджа- обхваща землищата на общините Созопол, Царево и Средец.

**ЛОЗЯ ВИНЕНИ**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 67 662 | 67 662 | 602 | 40 711 |
| **2019** | 68 649 | 68 649 | 519 | 35 596 |
| **2020** | 65 790 | 65 024 | 495 | 32 217 |

Намалението в площите на винените лозя за сравняваният период се дължи на отпадането на старите и непродуктивни насаждения с изтекла амортизация, както и отказ от отглеждането на лозя от гроздопроизводителите. Въпреки това делът на площите заети с лозя е голям и секторът търпи развитие. В областта встъпват в плододаване и нови масиви от перспективни високодобивни сортове, като се използват благоприятните почвено-климатични условия в района и възможностите за подпомагане в лозарският сектор.

По националната програма за подпомагане на лозаро-винарския сектор 2019-2023 г. земеделските стопани подават зявления за прием за финаснсова помощ по мярка ”Преструктуриране и конверсия на лозя”.Mярката подпомага дейности за преструктуриране и конверсия на лозови насаждения, както и за подобряване на техниките за управление на лозята

По оперативни данни за последната година са реколтирани **65 024 дка** винени лозя. Общата продукция от винени сортове е **32 217 тона.** Отчетеният среден добив е **519 кг/дка.**

**ЛОЗЯ ДЕСЕРТНИ**

|  |  |  |  |  |
| --- | --- | --- | --- | --- |
| **Година** | **Площи дка** | **Реколтирани площи дка** | **Среден добив кг/дка** | **Производство тона** |
| **2018** | 4 309 | 4 309 | 703 | 3 030 |
| **2019** | 4 153 | 4 153 | 655 | 2 721 |
| **2020** | 4 128 | 3 811 | 365 | 1 392 |

За сравняваният три годишен период се отчита намаление на площите през 2018 г., 2019 г. и 2020 г. заети с плододаващи десертни лозя, поради напредналата възрастова структура на насажденията. Всички площи се стопанисват и реколтират ежегодно. Благоприятните климатични условия в региона и системно полаганите грижи за лозята за десертно грозде от земеделските стопани се отразяват на получените средните добиви, които достигнаха **703 кг/дка** за 2018 г. и това е най-високият добив за сравняваният период.

Гроздоберната кампания за 2020 г. приключи и продукцията беше прибрана, като произведеното количество десертно грозде е 1 392 тона. Реколта 2019 се отличава с добро качество по отношение на здравина на гроздето и захарно съдържание. Отчетеният среден добив е **655 кг/дка** за десертните лозя.

**ТЮТЮН ОРИЕНТАЛСКИ**

|  |  |  |  |  |
| --- | --- | --- | --- | --- |
| **Година** | **Засадени площи дка** | **Реколтирани площи дка** | **Среден добив кг/дка** | **Производство тона** |
| **2018** | 387 | 387 | 146 | 56.35 |
| **2019** | 316 | 316 | 144 | 45 |
| **2020** | 181 | 181 | 144 | 26 |

Площите с **ориенталски тютюн** за областта възлизат на **181 дка**. Прибраната продукция възлиза на 26 тона, средният добив за 2020 г. е **144 кг/дка.** По отношение на добивите най-висок добив е отчетен за реколта 2019 г. – 146 кг/дка.

**ЗЕЛЕНЧУКОПРОИЗВОДСТВО**

При основните зеленчукови култури се отчита ръст в дела на обработваемата площ за сравняваният три годишен период 2017-2018-2019. Тенденцията към увеличение на площите с отглеждани зеленчуци в областта важи за почти всички видове култури от групата, дължащо се на подпомагането на земеделските стопани по схемите и мерките.

**ДОМАТИ**

|  |  |  |  |  |
| --- | --- | --- | --- | --- |
| **Година** | **Засадени площи дка** | **Реколтирани площи дка** | **Среден добив кг/дка** | **Производство тона** |
| **2018** | 1 442 | 1 442 | 1 283 | 1 850 |
| **2019** | 1 567 | 1 567 | 1 305 | 2 045 |
| **2020** | 871 | 770 | 1 345 | 1 745 |

**Домати** – от засятите **871 дка** са реколтирани 770 дка като получената продукция възлиза на 1 745 тона, при отчетен среден добив – **1 345 кг/дка.**

**ПИПЕР**

|  |  |  |  |  |
| --- | --- | --- | --- | --- |
| **Година** | **Засадениплощи дка** | **Реколтирани площи дка** | **Среден добив кг/дка** | **Производство тона** |
| **2018** | 1 032 | 1 032 | 877 | 850 |
| **2019** | 1 506 | 1 506 | 886 | 1 335 |
| **2020** | 584 | 584 | 752 | 1 288 |

**Пипер** – реколтирани са всички **584 дка**, получената продукция е 1 288 тона, при отчетен среден добив – **1 288 кг/дка.**

**КАРТОФИ**

|  |  |  |  |  |
| --- | --- | --- | --- | --- |
| **Година** | **Засадени площи дка** | **Реколтирани площи дка** | **Среден добив кг/дка** | **Производство тона** |
| **2018** | 2 516 | 2 516 | 1 183 | 2 974 |
| **2019** | 2 746 | 2 746 | 2 891 | 1 053 |
| **2020** | 3 868 | 3862 | 997 | 3 848 |

**Картофи** за реколта 2020 **-** засятите **3 868дка** са реколтирани 3 862 дка, получената продукция възлиза на 3 848 тона, при отчетен среден добив – **997 кг/дка.**

**Дини** - от засятите**2 457 дка** е получената продукция 3 464 тона, среден добив – **1 409кг/дка.**

**Пъпеши**- от засятите**794 дка** са реколтирани всички, получената продукция е 883тона, при отчетен среден добив – **1 113 кг/дка.**

**4. ОБСЛЕДВАНИЯ ЗА СЪСТОЯНИЕТО НА ОСНОВНИТЕ ЗЕМЕДЕЛСКИ КУЛТУРИ**

**4.1.БРАКУВАНЕ НА ТРАЙНИ НАСАЖДЕНИЯЗА 2020 ГОДИНА**

Постъпили искания за бракуване в ОД ”Земеделие” гр. Бургас –5 броя

Издадени заповеди и извършени комисии - 3 броя

Издадени протоколи от комисиите – 5 броя

Всичко декари бракувани трайни насаждения **– 222,418 дка**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Заповед №** | **Дата/заповед** | **Имот №** | **дка** | **Вид на тн** | **Населено място** | **община** | **Комисия/дата** | **Брой протоколи** | **брак** |
| **РД 04-185** | **29.09.2020г** | **57491.20.620** | **2,140** | **ябълки** | **Поморие** | **Поморие** | **30.09.2020** | **1** | **да** |
|  |  | **57491.20.621** | **18,670** | **ябълки, праскови** | **Поморие** | **Поморие** |  |  |  |
|  |  | **57491.20.622** | **18,521** | **праскови** | **Поморие** | **Поморие** |  |  |  |
|  |  | **57491.20.594** | **51,963** | **бадеми** | **Поморие** | **Поморие** |  |  |  |
|  |  | **57491.20.592** | **22,783** | **лозе** | **Поморие** | **Поморие** |  |  |  |
|  |  | **57491.20.591** | **13,714** | **лозе** | **Поморие** | **Поморие** |  |  |  |
|  |  | **57491.20.590** | **12,664** | **лозе** | **Поморие** | **Поморие** |  |  |  |
|  |  | **57491.20.589** | **84,640** | **лозе** | **Поморие** | **Поморие** |  |  |  |
|  |  | **57491.20.625** | **32,719** | **разсадник** | **Поморие** | **Поморие** |  |  |  |
|  |  | **57491.20.629** | **14.773** | **лозе** | **Поморие** | **Поморие** |  |  |  |
| **РД 04-477** | **02.11.2020г** | **44094.14.864** | **14,918** | **смокини** | **Лозенец** | **Царево** | **03.11.2020** | **1** | **да** |
|  |  | **44094.14.864** | **21,192** | **смокини** | **Лозенец** | **Царево** |  |  |  |
|  |  | **44094.14.205** | **17,755** | **смокини** | **Лозенец** | **Царево** |  |  |  |
| **РД 04-480** | **04.11.2020г** | **00833.12.24** | **3,612** | **орехи** | **Ахелой** | **Поморие** | **06.11.2020** | **1** | **да** |
|  |  | **00833.12.25** | **3,611** | **орехи** | **Ахелой** | **Поморие** |  |  |  |
|  |  | **00833.12.27** | **3,664** | **орехи** | **Ахелой** | **Поморие** |  |  |  |
|  |  | **00833.12.28** | **3,666** | **орехи** | **Ахелой** | **Поморие** |  |  |  |
|  |  | **00833.12.19** | **3,621** | **орехи** | **Ахелой** | **Поморие** |  |  |  |
|  |  | **00833.12.50** | **3,619** | **орехи** | **Ахелой** | **Поморие** |  |  |  |
|  |  | **69746.1.63** | **7,592** | **бадеми** | **Страцин** | **Поморие** |  | **1** | **не** |

|  |  |  |  |
| --- | --- | --- | --- |
| **Сравнение по години** | **Брой**  **комисии** | **Брой издадени протоколи** | **Декари бракувани ТН** |
| **2018** | **4** | **35** | **118,418** |
| **2019** | **8** | **31** | **340,164** |
| **2020** | **3** | **5** | **222,418** |

**4.2. ОБЛАСТНА ЕКСПЕРТНА КОМИСИЯ ПО ЗЪРНОПРОИЗВОДСТВО**

В изпълнение на Заповед **№ РД 09-78/02.02.2018 г**.на Министъра на земеделието,храните и горите, по предварително установен график бяха извършвани периодични обследвания на площите, заети с основните есенни и пролетни култури. Обследванията се извършваха по общини от специално сформирани Експертни комисии със Заповед на Директора на ОДЗ № РД 11-55/13.03.2019 г., като резултатите се докладваха в края на периода.След обсъждане на данните и анализ на работни съвещания на ОЕКЗ резултатите бяха своевременно докладвани в МЗХГ.

**І етап** – 10 % обследване в периода 16 до 22 март доклад до МЗХГ с Изх. №РД-12-01-89-16/ 20.03.2020г.

**ІІ етап** – 10 % обследване в периода 15 до 23 април доклад до МЗХГ с Изх. № РД -12-01-89-19/23.04.2020 г.

**ІІІ етап** - 100 % обследване в периода 18 до 22 май доклад до МЗХГ с Изх. №РД -12-01-89-21/22.05.2020 г.

**ІV етап** – 10 % обследване, 7-10 дни преди жътва до 22 юни 2020 г. доклад до МЗХГ с Изх. №РД-12-01-89-23/22.06.2020 г.

Доклад от 13.08.2020 г. до МЗХГза състоянието на основните пролетни култури /слънчоглед и царевица за зърно/, относно засушаването през летния период и отражението му върху развитието им.

**5. АНАЛИЗ, ИЗВОДИ И ПРОГНОЗА ЗА СТРУКТУРАТА, ОЧАКВАНИТЕ ДОБИВИ И РАЗВИТИЕТО НА РАСТЕНИЕВЪДСТВОТО**

За стопанската 2020/2021 г. до края на отчетния период на територията на областта са засяти **703 425 дка - пшеница, 181 825 дка - ечемик, 2 820 дка - ръж, 4 390 дка - тритикале и 240 793 дка. - маслодайна рапица.** За сравнение с хода на сеитбената кампания за предходната година **2018/2019** са засяти: 725 250 дка – пшеница, 172 687 дка – ечемик, 2 620 дка – ръж, 6 768 дка тритикале и 259 760 дка - маслодайна рапица. Общата площ на всички засяти есенници през предходната кампания възлиза на **1 167.**

**ІІ. ЖИВОТНОВЪДСТВО**

**1. СЪСТОЯНИЕ НА ЖИВОТНОВЪДСТВОТО В ОБЛАСТ БУРГАС 2020 г.**

През отчетната година, на територията на страната, при почти всички основни видове селскостопански животни е налице намаление на броя на годишна база, както следва: говеда – с 3%, овце – с 5,1%, кози – с 15,9%, свине – с 24,9%. В същото време, общият брой на биволите и пчелните семейства се увеличават съответно със 7,1% и 10,1%.

През 2020 г., в Бургаска област, следвайки тенденцията в страната, се отчита спад, в сравнение с предишната година на броя на говедата – с 3%, на овцете – с 14,20 %, на козите – с 15,9%. Отчитаме нарастващ общият брой на биволите, свинете и пчелните семейства съответно със 7,1% , 4.57 и 4.0%.

**Таблица 1**

**Таблица 2**

**1.2. ГОВЕДОВЪДСТВО И БИВОЛОВЪДСТВО**

Общият брой на говедата /37 000 бр./ на територията на областта през 2020 г., запазва нивото на предходната годинана фона насвиване с 3 % в сравнение с годинапо рано в национален мащаб. Продължава процесът на специализация на производството в говедовъдството, който се характеризира с преминаване от млечно към месодайно направление.

9 национални развъдни асоциации контролират 76 ферми с 5 776 бр., което е запазена тенденция в сравнение с 2019г., с 2% повече от контролираните през 2017г. /4 809/ и с близо 20 % в сравнение с 2016г. /4 127/ бр.. От графичното изображение на таблица № 2 се вижда ясно очертана тенденция към запазване на обхвата на селекционен контрол.

Към началото на 2020 г., стопанствата, отглеждащи биволици в страната са 318 броя - с 5,4% по-малко спрямо година по-рано, като същевременно броят на биволиците в тях нараства с 11,3%. В резултат, средният размер на стопанствата с биволици достига 38,3 броя животни (при 34,3 броя през 2018 г.). Нарастваща е тенденцията в страната със значителните 22%, през 2019г. и 7,1 процент през 2020г.

В Бургаска област броя на биволите през 2020 г. остава почти постоянен – 1058 /1 038бр. - 2019г. /, което продължава да е с 40% повече в сравнение с 2017 г. когато са 735 броя.. Наличието на добри климатични и географски условия за отглеждане на биволите на територията на област Бургас, традициите създадени, както и високия размер на плащането за едно допустимо животно са причините за големият им брой.

В Бургаска област, броя на биволите под селекционен контрол остава на нивото на 2020г., под контрола на две национални развъдни организации.

2020 г. беше една от най-тежките години за земеделските стопани, подвласна на пандемията от COVID 19 и незапомнената суша в източната част на страната. Земеделските стопани-животновъди претърпяха загуби заради сушата и негативното влияние на пандемията от коронавирус (COVID-19). Въпреки, че вирусът Covid-19 не засегна директно здравето на селскостопанските животни, той се яви сериозно предизвикателство в осигуряването на нормалната работа на животновъдите и животновъдните ферми в България. Сушата превърна реколта 2020 г. в най-лошата от поне 6-7 години насам. В област Бургас през 2020 г. са получени средни добиви от 258 кг/дка, които са с 46 % по-ниски от средния добив за периода 2015-2019 г. Заради горещините и липсата на валежи, растежът на ливадите не беше достатъчен и цените на сламата и сеното стигнаха до високо ниво. Намаляването на добива на фуражите, увеличената им цена и липсата им на пазара има конкретни последици за доходите на животновъдите, тъй като води до увеличение на производствените им разходи.

През 2020 г., на земеделски стопани, отглеждащи крави и/или юници и/или биволи, овце майки и/или кози майки“, на два транша, бе предоставена ДП „Държавна помощ de minimis, съгласно Регламент (ЕС) 1408/2013, на регистрираните по Наредба №3 от 1999 г. земеделски стопани, отглеждащи крави и/или юници и/или биволи, овце майки и/или кози майки“. 855 животновъди от Бургаска област кандидатсваха за ДП, като подпомагането се явява част от производствените разходи за отглеждане на животните и усвоиха 1 850 043.12 лв..

На територията на общините Сунгурларе, Бургас, Камено и Средец, четирима животновъди се възползваха от възможността да кандидатстват по ДП „Инвестиции за закупуване на съоръжения за добив и съхранение на сурово мляко и съоръжения за изхранване на новородени животни с мляко“, ДП „Инвестиции за закупуване или изграждане на обекти за преработка и/или обработка на сурово мляко“, ДП „Инвестиции за изграждане на кланични пунктове“.

**1.3.ОВЦЕВЪДСТВО И КОЗЕВЪДСТВО**

През 2020 г. в страната се отглеждат 1 280 983 броя овце - с 5,1% по-малко на годишна база. Същата тенденция за намеление през 2020 г. се наблюдава в Бургаски регион//108 000бр./ в сравнение с 2019 г. /125 097бр. / с 14,20%.

В Бургаска област под селекционен контрол на 12 развъдни асоциации са 300 овцеферми с 50 089 животни, което е показателно за запазено ниво в сравнение с 2019 г.

Отглежданите през 2020 г. кози в страната наброяват 228  493 бр. – с близо 16% по-малко спрямо година по-рано. При общият брой на козите/10 019 бр./ в Бургаски регион се забелязва спад с 26% спрямо края на предходната година /13 547 броя/.

На нивото на 2019 г. е броят на козите под селекционен контрол - 8 ферми с 446 животни/ под контрола на две развъдни асоциации. Драстичния спад при козитепод селекционен контрол в сравнение с 2017 г. се дължи се дължи на факта, че на подпомагане подлежат животни с доказан произход (вписани в Родословната книга и тази информация дае отразена в Системата за идентификация и регистрация на животните на БАБХ).

С цел да се подпомогне селекционната дейност в животновъдния сектор, се предоставиха субсидирани услуги за създаване и поддържане на родословна книга и за определяне на продуктивността и генетичните качества на животните от одобрени развъдни организаци.„Сдружение за развъждане и отглеждане на млечни породи овце“ на територията на община Айтос- с. Пирне, кандидатства по ДП „Схема за държавна помощ за създаване и поддържане на родословна книга и за определяне на продуктивността и генетичните качества на животните през 2020 г.“ и усвои 266 302.29 лв..

**1.4. ПТИЦЕВЪДСТВО**

С Решение на Европейската комисия, през м. март 2019 г. схемата за ДП “Помощ за реализирането на доброволно поети ангажименти за хуманно отношение към птиците”е изменена и освен включените до този момент родители от кокошия вид, са добавени и пуйки, патици и гъски. Промяната е свързана с изменение на обхвата на подпомагане и касае допълнение на действащата Мярка Б - Осигуряване на свободна подова площ не по-малка от 10% над задължителния стандарт.

На територията на Бургаска област, за ДП “Помощ за реализирането на доброволно поети ангажименти за хуманно отношение към птиците” за 2020 г. са кандидатсвали собствениците на птицеферма от община Айтос и ферма за патици от община Сунгурларе, като са усвоени 57 957.97 лв.

**1.5. СВИНЕВЪДСТВО**

Свиневъдният сектор в страната е добре структуриран и специализиран, което е предпоставка за устойчиво и стабилно развитие.Установените в страната огнища на заболяването Африканска чума по свинете през 2019 г. засегнаха сериозно сектора, водейки до значително редуциране на броя на поголовието. В рамките на годината над 190 хил. свине са умрели или принудително умъртвени. Общият брой свине в страната е 491 814 - с 24,9% по-малко на годишна база.С цел овладяване разпространението на заболяванията и преодоляване на негативното им влияние върху развитието на животновъдство, са предприети адекватни действия в краткосрочен и дългосрочен план за повишаване на биосигурността в стопанствата и е разработен компенсаторен механизъм за обезщетение на засегнатите животновъди.

Свиневъдният сектор на територията на Бургаски регион е концентриран в 3 на брой, уедрени стопанства. Африканската чума по свинете през 2019 г.не засегна сериозно Бургаска област. Това е предпоставка за устойчиво, стабилно развитие, по висока ефективност на производството и запазваща тенденция на броя на свинете, концентрирани в малко на брой, уедрени стопанства/44 000 бр./.

Развитието на сектора е благоприятствано от предоставяното финансово подпомагане по схемата на държавна помощ за реализиране на доброволно поети петгодишни ангажименти за хуманно отношение към свинете, стартирала през 2012 г., която продължава да се прилага и през 2021г.

На територията на Бургаска област, за ДП „Помощ за реализирането на доброволно поети ангажименти за хуманно отношение към свинете“за 2020 г. са кандидатсвали собствениците на трите индустриалните свинеферми от общините Карнобат и Помориеи са усвоени 1 532 605.02 лв.

* 1. **ПЧЕЛАРСТВО**

Към началото на 2020 г. в страната има 13 771 пчелни стопанства, в които се отглеждат 867 561 пчелни семейства – съответно с 12,3% и 10,8% повече на годишна база.

За периода 2010-2018 г. броя на пчелните семейства в Бургаска област нараства с 26 % в сравнение с 2010г., когато са били 50 526 броя. През 2019г. се наблюдава ръст на пчелните семейства от 5 % /67 761/, което кореспондира с нарастващия с 2.3% общ брой пчелни семейства в национален машаб. През 2020 г. се забелязва увеличение на броя на пчелните семейства с 4 % /72 140 бр./ и почти постоянен брой регистрирани земеделски стопани по Наредба №3/1999г../през 2019г. е 445 бр., което представлява 72% увеличение в сравнение с 2010г. /259 бр./.

С Регламент за изпълнение (ЕС) 2019/537 на Комисията от 28 март 2019 г. за вписване на наименование в регистъра на защитените наименования за произход и защитените географски указания, ЕК вписа Защитеното наименование за произход (ЗНП) „Странджански манов мед“/ „Манов мед от Странджа“ в европейския Регистър защитените наименования за произход и защитените географски указания.

Шест пчелари от Пчеларско сдружение “Странджански манов мед“ кандидатсваха по ДП „Индивидуална минимална помощ de minimis, съгласно Регламент (ЕС) 1408/2013 от 18 декември 2013 г. на земеделски стопани за покриване разходите по задължителни мерки за контрол за съответствие във връзка с участие в схема за качество Защитено наименование за произход (ЗНП) „Странджански манов мед“/„Манов мед от Странджа“, като усвоиха 10 800лв.. Помощта се предоставя за покриване на разходи за задължителна годишна проверка на място от контролиращо лице и лабораторен анализ на продукта при направена задължителна годишна проверка при производство на продукти със ЗНП

Националната програма по пчеларство за периода 2020-2022 г. е одобрена от ЕК с Решение за изпълнение (ЕС) 2019/974 от 12 юни 2019 г., като общият бюджет за България за целия тригодишен период възлиза на 19 199 708 лева, от които 50% - от бюджета на ЕС и 50% от националния бюджет. Разпределението на средствата по години е както следва: за 2020 г. - 6 399 406 лева, за 2021 г. - 6 400 302 лева, за 2022 г. - 6 400 000 лева.

В Бургаска област, По Националната програма по пчеларство за периода 2020 – 2022г., за стопанската 2019/2020 г., 95 пчелари са подали заявления за участие в програмата. За стопанската 2020/2021 г., 109 пчелари са участвали в Програмата .

С цел компенсиране на част от разходите за отглеждане на пчелните семейства и за справяне с последствията от неблагоприятните климатични условия, довели до ниски добиви на пчелен мед, на пчеларите бе предоставена ДП „Държавна помощ de minimis съгласно Регламент (ЕС) № 1408/2013 на регистрираните по Наредба № 3 от 1999 г. земеделски стопани, отглеждащи пчелни семейства през 2020 г.“. 295 827 лв. усвоиха 316 собсвеници на пчелини в Бургаски регион.

**2.ИЗВОДИ И ПРОГНОЗА ЗА РАЗВИТИЕТО НА ЖИВОТНОВЪДСТВОТО В БУРГАСКА ОБЛАСТ**

Като приоритетен сектор в областта на земеделието, животновъдството продължава да се подпомага посредством различни финансови инструменти със средства от европейския бюджет по двата стълба на ОСП -за директни плащания и пазарни мерки и за развитие на селските райони, както и с национални средства. Осигуряването на благоприятна нормативна и икономическа среда позволява по-ефективно управление на фермите, подобряване на рентабилността на производството, повишаване безопасността и качеството на продукцията. Това допринася за гарантиране доходите на фермерите и за ускоряване на икономическия растеж на сектора.

През 2021 г., общо 70 млн. лв. ще получат свиневъдите и птицевъдите по схемите за хуманно отношение- по 35 млн. лв. за всяка от двете схеми - „Помощ за реализирането на доброволно поети ангажименти за хуманно отношение към птиците" и „Помощ за реализирането на доброволно поети ангажименти за хуманно отношение към свинете”.

По преходната национална помощ за говеда и биволи необвързана с производството, вторият транш ще бъде изплатен в периода 10-20 януари 2021 г.

След 20 февруари ще започнат плащанията по мярка 10 „Агроекология и климат“ по двете направления "Опазване на застрашени от изчезване местни породи, важни за селското стопанство" и "Традиционни практики за сезонна паша - Пасторализъм".

По Мярка 11"Биологично земеделие" плащанията ще се извършат в периода 15 април - 20 май при условие, че към 28 февруари 2021 г. е напълно актуализирана базата данни на производителите, преработвателите и търговците на земеделски продукти и храни произведени по биологичен начин, поддържана от МЗХГ.

**РАЗДЕЛ : ДЕЙНОСТИ НА ДИРЕКЦИЯ «АПФСДЧР»**

**І.СТРУКТУРА И ЧИСЛЕНОСТ НА ПЕРСОНАЛА.**

Областните дирекции "Земеделие" са специализирани териториални администрации към министъра на земеделието и храните и са второстепенни разпоредители с бюджетни кредити към МЗХ. Структурата и числеността на отделните административни звена се определят с длъжностното разписание при спазване на разпоредбите на Закона за администрацията, Закона за държавния служител и подзаконовите актове по прилагането им.

Според характера на дейността, която извършват, административните звена в Областната дирекция "Земеделие"Бургас са обособени в обща и специализирана администрация.

Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация в ОД»З» Бургас е организирана в дирекция "Административно-правна, финансово-стопанска дейност и човешки ресурси".

Специализираната администрация е организирана в Главна дирекция "Аграрно развитие", като в състава и се включват общинските служби по земеделие на територията на областта като нейни териториални звена.

С устройствен правилник на Областните дирекции „Земеделие” са утвърдени щатни бройки, в т. ч. и Общинските служби по земеделие. Утвърденото длъжностно разписание за Областна дирекция „Земеделие” Бургас от 14.10.2020г. е за 84 служители.

В състава на ОД“З“ Бургас са включени и 11 общински служби по земеделие и два офиса както следва:

1.ОСЗ Айтос

2.ОСЗ Бургас

3.ОСЗ Бургас – офис Малко Търново

4.ОСЗ Камено

5.ОСЗ Карнобат

6.ОСЗ Несебър

7.ОСЗ Поморие

8.ОСЗ Приморско – Царево -офис Приморско

9.ОСЗ Приморско – Царево -офис Царево

10.ОСЗ Руен

11.ОСЗ Созопол

12.ОСЗ Средец

13.ОСЗ Сунгурларе

Предвид увеличения брой и отчитайки нарастващите нужди на земеделските стопани в Община Малко Търново във връзка с извършваната земеделска дейност и имайки предвид разходените средства за командировки и положеният труд на служители от останалите ОСЗ в помощ на офис Малко Търново, с мотивирани предложения с изх. № № 103/05.01.2018 г., РД-12-103//24.07.2019 г., РД-12-103-1//27.08.2019 г. и РД-12-01-336/17.09.2020 г. на ОД “Земеделие“ Бургас е предложено преструктуриране на офис Малко Търново – ОСЗ Бургас, в самостоятелна общинска служба, чрез увеличаване на щатния състав.

ОБЛАСТНА ДИРЕКЦИЯ „ЗЕМЕДЕЛИЕ” – гр.БУРГАС

Гл.секретар

1

Директор на Д „АПФСДЧР” - 1

Гл.Счетоводител - 1

Главен юрисконсулт-

1

Старши юрисконсулт- 1

Старши експерт-

2

Изпълнител-шофьор- 1

Главен директор ГД„АР” - 1

ОД „ЗЕМЕДЕЛИЕ” – 26

ОС “ЗЕМЕДЕЛИЕ” – 58

Старшисчетоводител - 1

Гл.експерт 7

Ст.

експерт

5

ОСЗ – 11 и 2 офиса

Началник – 11

Гл.експерт – 11

Ст.екперт- 33

Гл.специалист– 3

Гл. инспектор2

Гл. специалист - 1

**II. ИЗПЪЛНЕНИЕ НА БЮДЖЕТА ЗА 2020 г.**

Финансово- счетоводната дейност се организира при спазване на основните счетоводни принципи, посочени в чл. 4 от Закона за счетоводството.

Стопанските операции се отразяват в три обособени отчетни групи: „Бюджет„; „Други сметки и дейности” и „Сметки за средства от европейски съюз”. Прилаганата отчетност е диференцирана в две основни насоки: отчетност на касова основа и отчетност на начислена основа /счетоводна отчетност/.

Отчетността на касова основа се изготвя в съответствие с Единната бюджетна класификация за всяка финансова година.

Счетоводната отчетност се изготвя в съответствие със Сметкоплана на бюджетните организации и в частност индивидуалния сметкоплан на Областната дирекция “Земеделие” Бургас.

Дълготрайните активи се отчитат по цена на придобиване, включваща покупната цена и разходите за привеждане на актива в подходящ за експлоатацията му вид. За дълготрайни активи се отчитат и признават активи, когато стойността им в момента на придобиването е по-голяма от 1000 лв.без ДДС за всички ДМА с изключение на компютрите, чийто стойностен праг е 500 лв. без ДДС. Начисляване на амортизации на нефинансовите дълготрайни активи и отчитането на амортизационната сума се извършва ежемесечно.

Материалните запаси се оценяват по доставна стойност, която включва разходите за закупуване и други, които допринасят за привеждането на материалите в готов за тяхното ползване вид.

Приходите се определят по справедлива стойност на полученото или подлежащо на получаване възнаграждение под формата на парични средства. Отчитат се на начислена основа в момента на тяхното възникване и на касова основа в момента на постъпване по сметките на дирекцията, съгласно параграфите на ЕБК. Като приходи от стопанската дейност се отчитат приходите от наеми на земеделска земя от държавен поземлен фонд.

**ПРИХОДНА ЧАСТ**

1. **Собствени приходи**

Отчетът за касовото изпълнение на бюджета на ОД „Земеделие” - Бургас за периода от 01.01.2020 г. до 31.12.2020 г. отразява реализирани приходи от общинските служби по земеделие, съгласно Тарифата за таксите, събирани от органите по поземлената собственост – Приложение 1 към чл.1 от ПМС 286 от 10.07.1997 г., реализираните приходи от ОД „З” за регистрация и контрол на земеделска и горска техника, съгласно Тарифата за таксите, събирани по Закона за регистрация и контрол на земеделската и горската техника, както и реализирани приходи от отдаване под наеми аренда на земеделски земи от държавен поземлен фонд /ДПФ/.

* Общинските служби по земеделие събират такси за извършени административни услуги на граждани, а именно: издаване на скици, заверки на скици, трасиране и заснемане на имоти, промяна характеристики на имот и др.
* С изменение на Закона за регистрация и контрол на земеделската и горската техника, на Областните дирекции "Земеделие" се възложиха допълнителни функции и задължения, осъществявани от закритата Контролно техническа инспекция. В тази връзка от 01.01.2016 г. ОД „Земеделие” – Бургас извършва годишни и сезонни технически прегледи на техника, идентификация при първоначална регистрация и промяна в регистрация, пускане в употреба или бракуване на техника; издава и подменя свидетелства за регистрация на техника, издава и подменя свидетелства за правоспособност за работа с техника.
* Стопанските приходи, събирани от Областна дирекция „Земеделие” – Бургас са на основание:

чл. 47, ал. 1 от ППЗСПЗЗ, изразяващ се в упражняване правата на собственик на Министъра на земеделието, храните и горите върху земите от ДПФ, отдавайки ги под наем, аренда и др.

За периода 01.01.2020 - 31.12.2020 г. ОД „Земеделие” – Бургас отчита приходи в размер на **837 315 лева** както следва:

* От държавни такси, съгласно Тарифата за таксите, събирани от органите по поземлената собственост и Тарифата за таксите, събирани по Закона за регистрация и контрол на земеделската и горска техника /ЗРКЗГТ/ в размер на **140 029 лв**., отразени в & 25-01 „Такси за административни и други услуги и дейности”;

Процентното отношение на приходите от такси, събрани от ОД „Земеделие” – Бургас и общинските служби по земеделие в област Бургас към общите приходи може да се представи по следния начин:



От отдаване под наем и аренда на земеделски земи от държавен поземлен фонд в размер на **713 265 лв**., отразени в & 24-06 „Приходи от наеми на земя”;

* От глоби, санкции, неустойки, на основание издадени от Директора на ОД „З” – Бургас наказателни постановления във връзка със ЗРКЗГТ, отразени по параграф 28-02 – **2 800 лв**.
* Внесен данък върху приходите от стопанска дейност на бюджетните предприятия, съгласно чл.248 от ЗКПО в размер на **(19 029) лева**;
* Други неданъчни приходи – **250 лева**.

**ОД „Земеделие” – Бургас отчитаизпълнение на плана за приходите към 31.12.2020 г. в размер на 85 %, в абсолютна стойност с 151 685 лева по-малко от утвърдения бюджет и с 25 823 лв. по-малко от отчета за 2019 г.**

Вътрешни и външни фактори повлияли върху размера на събраните приходи по категории, са както следва:

1. **Приходи от такси:**

* Анализът на отчетените приходи от *такси, реализирани от общинските служби по земеделие*, показва тенденция на значително намаление на приходите от такси във всички общини в Бургаска област, което произтича основно от следните обосновани мотиви:

Предвид влезлите в сила промени и допълнения в Закона за кадастъра и имотния регистър, относно преобразуването на картата на възстановената собственост в кадастрална карта от службите по геодезия, картография и кадастър, обслужването на гражданите и съответно заплащането на държавни такси се прехвърля в Агенция по геодезия, картография и кадастър /АГКК/ - към 31.12.2020 г. всички 251 землища в областта са предадени на АГКК.

* + - В резултат на намаления брой регистрирана земеделска и горска техника – с 176 бр. по-малко спрямо 2019 г., както и намаления брой извършени годишни технически прегледи – с 2 113 бр., ОД „З“ – Бургас отчита с 35 178 лева по-малко събрани приходи от *такси по ЗРКЗГТ* спрямо предходната отчетна година.

1. **Приходи от наем** - през 2020 г. са проведени 6 тръжни процедури по реда на чл. 24а, ал. 1 от ЗСПЗЗ, чл. 47б от ППЗСПЗЗ, за отдаване под наем и аренда на земи от ДПФ, с подписани общо 70 договора с предоставени общо 5 622,821 дка и 2 процедури без провеждане на търг по чл. 37в, ал. 10 и чл. 37и, ал. 12 от ЗСПЗЗ, с подписани общо 13 договора за обща площ от 493,039 дка.

Всички вземанията от наем и аренда с падеж 2020 г. са събрани към 31.12.2020 г., с изключение на 2 221 лв. по два от сключените дългосрочни договори, които са отразени като просрочени вземания. След изпратени покани за доброволно изпълнение, същите са платени м. 01.2021 г. ведно с лихва за забава.

В сравнение с предходната отчетна година, ОД „Земеделие“ – Бургас отчита завишение на приходите от наем с 90 004 лв., в резултат на сключени с 43 бр. повече договори, съответно за 1 446 дка повече земеделска земя от ДПФ, както и достигнати по високи от началната тръжни цени.

Освен посочените по-горе приходи, принадлежащи на ОД „Земеделие” – Бургас, към 31.12.2020 г.година са реализирани приходи в размер на **1 149 732 лв.**, постъпващи по банкова сметка на МЗХГ, както следва:

* заплатени такси по чл. 30 от ЗОЗЗ в размер на **323 234 лева**; влезли в сила 53 решения за промяна предназначението на земя по чл. 17, ал. 1, т. 1 от ЗОЗЗ;
* сключени договори за продажба на прилежащи площи към сгради и съоръжения от имущество по реда на чл. 27, ал. 6 от ЗСПЗЗ и свободни, негодни и годни за земеделско ползване площи по реда на чл. 27, ал. 8 и 9 от ЗСПЗЗв размер **824 222 лв**. както следва:
* чл. 27, ал. 6 – 14 бр. договора, с постъпили режийни разноски 10 362 лв. и суми за ползване на земята, на основание & 17, ал. 2 от ПЗР на ЗИД на ЗСПЗЗ в размер на 108 339 лева, продажна цена в лева – 106 611 лв. и ПКБ на стойност 411 516 лева.;
* чл. 27, ал. 8 – по проведена в края на 2019 г. тръжна процедура са сключени са 3 договора, постъпили 52 900 лв. продажна цена и 1058 лв. режийни разноски;
* чл. 27, ал. 9 (параграф 12а от ПЗРЗСПЗЗ) – са проведени шест тръжни процедури, сключени 5 договора, постъпили 130 820 лв. продажна цена и 2 616 лв. режийни разноски.
* чл. 34, ал. 8 от ЗСПЗЗ за неправомерно ползване на земи от ДПФ на основание 12 бр. заповеди на Директора на ОД ”Земеделие” Бургас в размер на 2 276 лева.

**Общият размер на приходите, реализирани от ОД „Земеделие” – Бургас към 31.12.2020 г., възлиза на 1 987 047 лв.**

**РАЗХОДНА ЧАСТ**

Разходната част в бюджета на ОД „Земеделие” гр. Бургас за 2020 г., в размер на 1 739 848 лева, по видове разходи се определя от:

**1. Заплати, възнаграждения и социално осигурителни вноски** – **1 489 372 лв**., в това число:

- за заплати и възнаграждения на персонал, нает по трудови и служебни правоотношения – **1 076 055 лв**.;

- за други възнаграждения и плащания на персонал и заплати по извънтрудово правоотношение –  **68 633 лв**.,

- за социално осигурителни вноски от работодател по трудови, служебни и извънтрудови правоотношения – **344 684 лв.**

1. **Издръжка за дейността на ОД „Земеделие” – Бургас** - **244 032 лв**., в това число:

- вода, горива, електроенергия, материали, текущ ремонт, външни услуги, командировки, застраховки и др. – 221 464 лв.;

- платени данъци, такси - 21 708 лв.;

- текущи трансфери, обезщетения и помощи за домакинствата – 860 лв.

Видно от посочените данни в годишния отчет за касово изпълнение на бюджета, с най-голям относителен дял са разходите за заплати и възнаграждения, представляващи 61.85 % от общите разходи. Разходи за други възнаграждения и плащания - 3.94 %. Разходите за издръжка са в размер на 12.73 % от общите разходи.

През 2020 г. с цел подобряване условията за работа на служителите се извърши текущ ремонт на офис помещенията на Общинска служба по земеделие гр. Поморие, Руен и Бургас. Извърши се текущ ремонт на собствена полумасивна сграда, с цел обособяване на архивно помещение, като се монтираха и необходимите стелажи. Продължи подмяна на вече морално и физически изхабена компютърна офис техника, като се закупиха 2 бр. скенери, 4 бр. принтери, 2 монитор. Поднови се част от офис оборудване в ОСЗ гр. Несебър, закупиха се офис столове.

В изпълнение на Заповед № РД 09-268/26.03.2018 г. на Министъра на земеделието, храните и горите, ОД «Земеделие» - Бургас предприе незабавни действия за своевременно разплащане на дължимите от МЗХГ местни данъци и такси за 2020 г. Разплатени са всички задължения към общините в област Бургас в общ размер 10 686 лева.

Отчетените разходи от ОД „Земеделие“ – Бургас към 31.12.2020 г., във връзка с мерките за предотвратяване на разпространението на COVID – 19 са в размер на 8 670.37 лева и представляват закупени консумативи, осигуряващи безопасни условия на труд на работещите в ОД „З“ – Бургас и тринадесетте общински служби по земеделие в област Бургас, както следва:

* дезинфектант за ръце - 1 223.61 лв;
* дезинфектант за повърхности – 438.09 лв.;
* дезинфекция офис помещения - 168.00 лв.;
* спирт – 235.56 лв.;
* предпазни маски за многократна употреба –1 342,00 лв;
* предпазни шлемове – 480,05 лв.;
* ръкавици - 288,96 лв.;
* защитни прегради - 1 393.10 лв.;
* бактерицидни антивирусни лампи с озон 1 136.00 лв.;
* PCR тест – 62 бр. 1 965.00 лв..

1. **Капиталови разходи:**

На основание чл. 112, ал. 2 от ЗПФ, ОД „Земеделие“ – Бургас е изготвила 3 бр. предложения за вътрешнокомпенсирана промяна по бюджета в посока увеличение на капиталови разходи за сметка на намаление на издръжката в размер на 6600 лева, с които се постигнаха следните резултати:

* С цел изпълнение разпоредбата на чл. 4, ал.1 от Наредба за административното обслужване, както и за ограничаване разпространението на вируса COVID-19 и защита здравето на служителите работещи на първа линия в Областна дирекция „Земеделие“ Бургас се обособи звено за административно обслужване за потребителите на административни услуги на едно място, в едно служебно помещение, лесно за намиране и достъп. В тази връзка се закупи телефонна централа, която да осъществява връзка между административното звено и служителите на дирекцията;

* Във връзка с настъпването на есенно-зимния период и осигуряване на здравословни и безопасни условия на труд се закупи 1 бр. климатик за помещение с площ около 50 кв. м. в Общинска служба по земеделие гр. Айтос;
* Закупи се 1 бр. компютърна конфигурация за нуждите на ОДЗ - Поморие на стойност;
* Подмени се дървена с PVC дограма на обособено архивно помещение.

ОД „З” Бургас стриктно прецизира разходите си в рамките на утвърдената бюджетна рамка за 2020 г., при спазване на нормативната база за законосъобразност и целесъобразност при прилагане на СФУК. В резултат на създадената организация за целесъобразно изразходване на одобрените средствата, същите се оказаха достатъчни за нормалното протичане на работния процес в дирекцията.

Разходите на ОД „Земеделие” Бургас към 31.12.2020 година са извършени при спазване принципите на добро финансово управление, ефективно и икономично използване на предоставения бюджетен ресурс с ясно дефинирани приоритети.

Изпълнението на бюджета е съобразено с утвърдените допустими максимални размери на новите задължения за разходи, които могат да бъдат натрупани през 2020 г. и ангажиментите за разходи, които могат да бъдат поети през 2020 г.

**ЧУЖДИ СРЕДСТВА, ПОСТЪПВАЩИ ПО СМЕТКА НА ОД „ЗЕМЕДЕЛИЕ“ - БУРГАС, ПРЕДСТАВЛЯВАЩИ СРЕДНО ГОДИШНО РЕНТНО ПЛАЩАНЕ**

С изменение на чл. 37в, ал.7 от ЗСПЗЗ от 2015 г., по сметката за чужди средства на ОД „Земеделие“ – Бургас постъпват суми от ползватели на земеделски земи, представляващи средно годишно рентно плащане за имоти,които попадат в масивите за ползване на основание издадени заповеди на директора на ОД „Земеделие” – Бургас по реда на чл. 37в, ал. 4 и чл.37ж от ЗСПЗЗ – т.нар. „бели петна“. Сумите са депозитни и се възстановяват от ОД „Земеделие“ – Бургас на правоимащите лица (собственик, съсобственик, наследник на земеделски земи) в 10 годишен срок.

В тази връзка по сметката за чужди средства са постъпили суми от ползватели и възстановени на правоимащите лица по стопански години, както следва:

|  |  |  |  |  |
| --- | --- | --- | --- | --- |
| ***Данните обхващат периода от 2015 г. до момента*** | | | | |
| **Стопанска година** | **Дължими суми от 2015 г. до момента** | **Платени суми от 2015 г. до момента** | **Възстановени суми на собственици от 2015 г. до момента** | **Налична сума по сметка за чужди средства към момента** |
|  | *лева* | *лева* | *лева* | *лева* |
| 2015/2016 г. | 3 092 586.88 | 3 077 956.53 | 1 222 055.11 | 1 855 901.42 |
| 2016/2017 г. | 2 589 301.52 | 2 586 704.79 | 729 474.20 | 1 857 230.59 |
| 2017/2018 г. | 2 243 842.99 | 2 243 742.72 | 507 366.97 | 1 736 375.75 |
| 2018/2019 г. | 2 363 288.61 | 2 362 125.37 | 430 910.74 | 1 931 214.63 |
| 2019/2020 г. | 2 450 367.45 | 2 439 224.52 | 386 989.72 | 2 052 234.80 |
| 2020/2021 г. | 2 113 584.12 | 2 091 765.58 |  | 2 091 765.58 |
| **Общо:** | **14 852 971.57** | **14 801 519.51** | **3 276 796.74** | **11 524 722.77** |

Входирани, проверени и изплатени през 2020 г. общо 3 367 броя извлечения за възстановяване на т.нар. „бели петна“ на правоимащите лица за стопанските 15/16; 16/17; 17/18 г.; 18/19 г. и 19/20 г.За сравнение през последните три години, преди текущата, т.е. 2017; 2018 и 2019 г. са обработени и изплатени 8 275 бр. заявления, подадени от собствениците.

Отчитайки факта, че движението и оборотът от документи, както и финансовите средства са значителни по обем, от 2016 г. е в действие софтуерен онлайн базиран програмен продукт, с който работят както служителите на дирекцията, така и на общинските служби по земеделие, с който се постига много добра отчетност и контрол.

**III.АДМИНИСТРАТИВНО - ПРАВНА ДЕЙНОСТ НА ОД”ЗЕМЕДЕЛИЕ” БУРГАС**

През 2020г. е осъществявано процесуално представителство на Областна дирекция „Земеделие” Бургас и Министерството на земеделието и храните по дела, пред съдебни инстанции на територията на Област Бургас и Област Сливен. Преобладаващият брой съдебни производства са по реда на чл.14, ал.3 от ЗСПЗЗ срещу административни актове на ОСЗ, постановени по неприключили производства по реда на ЗСПЗЗ във връзка с процеса на реституция, както и във връзка с регистърната и административна дейност на ОСЗ. Осъществява се процесуално представителство по реда на АПК по производства, образувани по жалби срещу административни актове на Директора на ОД „Земеделие” Бургас и на МЗХГ.

През периода продължава представителството по образувани в предходен етап дела.

Системно през годината се извършват проверки и е отговорено на около 800 бр. молби, сигнали и жалби, постъпили от организации, физически и юридически лица във връзка с дейността на ОД ”Земеделие” и Общинските служби по земеделие,като са изготвени в това число писма до различни администрации и граждани, пряко касаещи работата на ОДЗ и МЗХ.

На основание чл. 23, ал. 2 от Закона за регистрация и контрол на земеделската и горска техника, през 2020 година са издадени 45 броя наказателни постановления, с които е наложена глоба или имуществена санкция на физически и юридически лица, извършили нарушения, предвидени в ЗРКЗТ.

За календарната 2020 г. са възложени 2 обществени поръчки чрез събиране на оферти, по реда на Глава XXVI от Закона за обществените поръчки, а именно:

1. „Периодични доставки на тонер касети и барабанни модули за копирни и печатащи устройства, за нуждите на Областна дирекция „Земеделие” Бургас“.

2. „Периодични доставки на канцеларски материали за нуждите на Областна дирекция „Земеделие” Бургас, по обособени позиции, както следва:

Обособена позиция 1: Периодични доставки на канцеларски материали за нуждите на Областна дирекция „Земеделие” Бургас;

Обособена позиция 2: Периодични доставки на канцеларски материали за нуждите на Областна дирекция „Земеделие” Бургас, включени в Списъка на стоките и услугите по чл. 12, ал. 1, т. 1 от Закона за обществените поръчки”.

По реда на Закона за достъп до обществена информация за периода са образувани 2 бр. процедури, за предоставяне достъп до обществена информация от Областна дирекция „Земеделие” Бургас, които са приключени при спазване на законовите изисквания.

На място в общинските служби по земеделие и в ОД „Земеделие” Бургас, заедно със служителите се обсъждат спорни проблеми и въпроси относно приложението на законите, изпълнението на влезли в сила съдебни решения и възникнали административно – правни проблеми.

За целта се извършват периодични и инцидентни посещения в Общинските служби по земеделие и се провеждат ежемесечни срещи в ОД „Земеделие” Бургас.

През периода ежедневно се извършват устни консултации, справки и се изразяват становища към граждани и Общинските служби по земеделие.

**РАЗДЕЛ: ДЕЙНОСТИ НА ГД „АР”**

**I.РЕГИСТЪР НА ЗЕМЕДЕЛСКИТЕ СТОПАНИ НА ТЕРИТОРИЯТА НА ОБЛАСТТА СЪГЛАСНО ИЗИСКВАНИЯТА НА НАРЕДБА №3 ОТ 29.01.1999 Г.**

Областните дирекции "Земеделие" водят регистър на земеделските стопани на територията на областта съгласно изискванията на Наредба №3 от 29.01.1999 г., с която се определят условията и редът за регистриране на земеделските стопани съгласно чл. 7, ал. 1 от Закона за подпомагане на земеделските стопани. Обработването, заверката и входирането на Анкетните формуляри се извършва в съответната ОСЗ по местонахождение на имота, поради което тази дейност и следвало и се отчета като такава извършвана от ОСЗ.

Таблица № 1

Таблица №2

През 2019/2020 година общият брой на земеделски стопани регистрирани в регистъра по Наредба № 3/1999 г. e **4 943** бр., пререгистрираните – 4 569 бр., новорегистрираните – 374 бр. и отписани 85 бр.За сравнение с 2018/2019 г., общия брой на земеделските стопани регистрирани в регистъра са 5017 бр., което с 74 в по-малко. Пониженият ръст за стопанската 2019/2020 г. се дължи на отпадане на регистрирани земеделски стопани, които извършват регистрация поради необходимостта за самоосигуряване с цел право на парично обезщетение за бременност и раждане, както и поради пропуснати срокове за пререгистрация и повишаване на минималния месечен размер на осигурителния доход от 350 лв на 400 лв..

Таблица № 3

Данните на регистрираните земеделски стопани, извършили регистрации, пререгистрации и актуализации в общинските служби по земеделие към Областна дирекция по земеделие Бургас, видно от таблица №3 показват отчетен спадв почти всички общини на територията на областта, поради преустановяване на дейност на земеделски стопани по проекти по подмярка 6.1. - Стартова помощ за млади земеделски производители, на отпадане на регистрирани земеделски стопани, които извършват регистрация поради необходимостта за самоосигуряване с цел право на парично обезщетение за бременност и раждане, на земеделски стопани, преустановили земеделка дейност поради преклонна възраст, на преустановена дейност на животновъди с малко на брой дребни преживни животни, поради отпадане на схемата за обвързано подпомагане на овце майки и или кози майки в планинските райони 10-49бр. в както и поради пропуснати срокове за пререгистрация.

**II.ДИРЕКТНИ ПЛАЩАНИЯ НА ПЛОЩ – КАМПАНИЯ 2020г.**

В края на месец март 2020г. стартира кампанията по приемане, обработване и представяне в областна дирекция на държавен фонд „Земеделие” на заявления за единно плащане на площ. За кампания 2020г., ОД ”Земеделие” – Бургас и общинските служби по земеделие организираха и контролираха процеса по регистрация на бенефициенти и предаване на заявления за директни плащания в ОД на ДФЗ-РА – град Бургас.

За периода на кампанията в общинските служби по земеделие, бенефициентите, възползвали се от възможността си да кандидатстват по схемите и мерките по програмата за развитие на селските райони за 2020 г. са 4 799, а размерът на общата заявена площ е 231700 ха на физически и юридически лица, което е 97 % на бенефициентите и 99 % на площите в сравнение с подадените заявления за подпомагане през 2019г. – 5 271 бр.земеделски стопани, с обща площ 235416 ха,. които данни конкретизирани по общини са:

От таблицата по горе се вижда, че за кампания 2020г. се отчита намаление на бенифициенти в сравнение с приетите и обработени заявления от предходната 2019 кампания.

Наблюдава се намаление на броя на бенефициентите подали заявления за подпомагане в системата ИСАК, което считаме, че се дължи на приключени ангажименти по различни схеми и мерки за агроекологични дейности, както и маломерни и недопустими за подпомагане площи .

Също така през 2020г бе въведен нов метод за дистанционен контрол по отношение на площите допустими за подпомагане, чрез сентинелни сателитни изображения показващи фазите на развитие на наблюдаваните площи.

По тази причина земеделските стопани заявяващи площи за подпомагане през 2020г. прецизираха площите си и заявяваха основно тези, които реално обработват и избягваха заявяването на трайно недопустими площи като площи с характеристика на гора, канали, дерета и т.н.

**III.СПЕЦИАЛИЗИРАНИ ПРОВЕРКИ НА ТЕРЕН.**

В изпълнение разпореждане на МЗХГ със заповед на Министъра за започване на теренни проверки РД 09-655/17.08.2020г. бяха извършени специализирани проверки на терен на 1 634 физически блока с цел актуализиране на слоя допустим за подпомагане през периода август – октомври 2020 г.

Специализираните проверки на терен се извършиха по списък съдържащ физическите блокове предоставен от МЗХ.

Предвид планираното сателитно и самолетно заснемане на територията на страната, части от общините Айтос, Карнобат, Поморие, Несебър попаднаха в обхвата му.

Поради тази причина на територията на общините се наблюдаваше намаление на броят на специализираните проверки на терен извършвани от страна на общинските служби по земеделие.

Общинските служби по земеделие коректно и отговорно изпълниха задълженията си, изготвиха в срок протоколи с констатациите от извършените през деня проверки на място и заедно с направените измервания и снимки ги обработиха чрез софтуера за създаване на протоколи Cadis 8.

Това доведе до своевременно отразяване на необходимите корекции в слой допустим за подпомагане и корекции на границите на физическите блокове от Дирекция „Директни плащания и идентификация на земеделски парцели” към МЗХ.

**IV.СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”- 2020 г.**

С цел подпомагане на земеделските стопани при производство на първични селскостопански продукти и на основание на чл.47 в, ал.3 от Закона за подпомагане на земеделските производителии заповед РД09-604/31.07.2020г. на министъра на земеделието и храните, през 2020 г. се приложи и статира схема за държавна помощ: „Помощ под формата на отстъпка от стойността на акциза върху газьола, използван при първично селскостопанско производство” в периода от 31.08.2020 г. до 21.09.2020 г.. Във връзка с тази кампания в ОСЗ - ОД“З“Бургас бяха приети общо **578 бр.** заявления за акциз за 13 408 212.940 л. гориво.

За сравнение с миналата 2019 г. се наблюдава увеличение на приетите заявления с **43 бр.**

|  |  |  |  |  |  |  |  |
| --- | --- | --- | --- | --- | --- | --- | --- |
| № | ОСЗ | ОБЩ БРОЙ ПОДАДЕНИ ЗАЯВЛЕНИЯ ЗА АКЦИЗ 2018 г. | Литри газьол за 2018 г. | ОБЩ БРОЙ ПОДАДЕНИ ЗАЯВЛЕНИЯ ЗА АКЦИЗ 2019 г. | Литри газьол за 2019 г. | ОБЩ БРОЙ ПОДАДЕНИ ЗАЯВЛЕНИЯ ЗА АКЦИЗ 2020 г. | Литри газьол за 2020 г. |
| 1 | ОСЗ-АЙТОС | 57 | 1104733.56 | 71 | 1104849.671 | 76 | 1104942.962 |
| 2 | ОСЗ-БУРГАС | 136 | 3875154.439 | 149 | 4048163.954 | 155 | 4070534.218 |
| 3 | ОСЗ-КАМЕНО | 37 | 1350492.378 | 41 | 1373582.977 | 39 | 1324237.510 |
| 4 | ОСЗ-КАРНОБАТ | 78 | 2537325.858 | 88 | 2689869.747 | 86 | 2687902.165 |
| 5 | ОСЗ БУРГАС -ОФИС М.ТЪРНОВО | 0 | 0 | 0 | 0 | 0 | 0 |
| 6 | ОСЗ-НЕСЕБЪР | 15 | 626024.085 | 14 | 601661.619 | 17 | 578855.091 |
| 7 | ОСЗ-ПОМОРИЕ | 27 | 718370.885 | 25 | 738762.719 | 34 | 757104.556 |
| 8 | ОСЗ ПРИМОРСКО-ЦАРЕВО ОФИС 1 | 0 | 0 | 1 | 11822.186 | 1 | 5875.720 |
| 9 | ОСЗ-РУЕН | 26 | 440938.079 | 34 | 478414.377 | 41 | 451488.174 |
| 10 | ОСЗ-СОЗОПОЛ | 3 | 28733.268 | 3 | 24574.731 | 11 | 83262.399 |
| 11 | ОСЗ-СРЕДЕЦ | 50 | 1342045.996 | 53 | 1368127.807 | 61 | 1350575.398 |
| 12 | ОСЗ-СУНГУРЛАРЕ | 50 | 866200.633 | 54 | 908117.194 | 55 | 968233.447 |
| 13 | ОСЗ ПРИМОРСКО-ЦАРЕВО ОФИС 2 | 2 | 24266.956 | 2 | 28436.72 | 2 | 25201.295 |
|  | ОБЩО | 482 | 12914286.14 | 535 | 13376383.70 | 578 | 13408212.940 |

Данните от таблицата показват увеличение на броя на земеделските стопани, участващи в кампанията. Запазва се тенденцията за подаване на заявления по тази помощ от едни и същи бенефициенти - земеделски кооперации и по-големи арендатори. По-дребните земеделски стопани не подават заявления, защото не разполагат с достатъчно фактури за изразходеното гориво, издадени от лицензирани доставчици на гориво.

**V. ДЪРЖАВНА ПОМОЩ ЗА КОМПЕНСИРАНЕ МАТЕРИАЛНИ ЩЕТИ ПО ЗАГИНАЛИ СЕЛСКОСТОПАНСКИ ЖИВОТНИ И УНИЩОЖЕНИ ПЧЕЛНИ КОШЕРИ В РЕЗУЛТАТ НА ПРИРОДНИ БЕДСТВИЯ, НАСТЪПИЛИ ПРЕЗ 2020Г.**

На територията на област Бургас действа постоянна експертна комисия към всяка ОСЗ, сформирани със Заповед № РД 04-13 /14.01.2021г.., на Директора на ОД“З“ Бургас, която при наличие на природни бедствия - неблагоприятни климатични условия, извършва проверки на място и издава констативни протоколи на регистрирани земеделски производители на територията на област Бургас за загинали селскостопански животни по условията и реда на „Държавна помощ за компенсиране материални щети по загинали селскостопански животни и унищожени пчелни кошери в резултат на природни бедствия“. През 2020г., на територията на Бургаска област няма подадени заявления са загинали селскостопански животни и пчелни семейства в резултат на настъпили природни бедствия.

**VI.ДЪРЖАВНА ПОМОЩ ЗА КОМПЕНСИРАНЕ НА ЗАГУБИ НА ЗЕМЕДЕЛСКИ СТОПАНИ ЗА НАПЪЛНО ПРОПАДНАЛИ ПЛОЩИ В РЕЗУЛТАТ НА ПРИРОДНИ БЕДСТВИЯ ИЛИ НЕБЛАГОПРИЯТНИ КЛИМАТИЧНИ УСЛОВИЯ, НАСТЪПИЛИ ПРЕЗ 2020 Г.**

В изпълнение на Заповед **№ РД 09-78/08.02.2018 г.** на Министъра на земеделието, храните и горите, Експертни комисии към всяка ОСЗ са сформирани със Заповед № РД 04-56/11.03.2020 г. на Директора на ОД”Земеделие”.

За територията на областта са издадени общо 31 бр. констативни протоколи, от които 7 бр. за пропаднали площи на 100% площи в резултат на неблагоприятно климатично събитие - слана при трайни насаждения/сливи, череши, кайсии и бадеми/ с обща площ 32,65 ха. и 24 бр. за пропаднали площи на 100% площи , в резултат на неблагоприятно климатично събитие – суша при есенни и пролетни култури /пшеница, ечемик , рапица, царевица за зърно и грах/с обща площ 989,24 ха.

През текущата година са издадени общо 98 бр. обикновени протоколи, от които 1 бр. за щети нанесени от неблагоприятно климатично условие слана при череши с обща площ 4,56 ха и 1 бр. за градушка при дини с площ от 0,27 ха., както и 96 бр. за нанесени щети от сушата при зърнени, овощни, лозя и технически култури.Засегнатите площи възлизат на 3455,95 ха.

През 2020 г. земеделските стопани, кандидатстват за подпомагане пред ДФ ”Земеделие”, за Държавна помощ с регистрационен номер SA.42510(2015N)за компенсиране на щетите по земеделските култури, причинени от неблагоприятни климатични събития, които могат да бъдат приравнени на проридно бедствие, за площи заети със земедлски култури, а именно:

* ДП „Помощ за компенсиране на щетите по земеделските култури, причинени от неблагоприятни климатични условия, които могат да бъдат приравнени на природни бедствия, настъпили през 2020г.“ Общо по помощта са кандидатствали 25 бр. земеделски стопани и са изплатени 233 579,77 лв..
* ДП „Помощ de minimis, съгласно Регламент (ЕС) № 1408/2013 на регистрираните по Наредба № 3 от 1999 г. земеделски стопани, отглеждащи плодове и зеленчуци, винени лозя и маслодайна роза, както и земеделски стопани с пропаднали площи (плодове и зеленчуци) под 100%“. Общо по помощта/от първи и втори прием/ са кандидатствали 917 бр. земеделски стопани и са изплатени 298 534,80 лв.
* ДП „Минимална помощ de minimis, съгласно Регламент (ЕС) № 1408/2013 на регистрираните по Наредба № 3 от 1999г. земеделски стопани, претърпели щети над 30 % спад в добива по данни на Селскостопанска академия в резултат от неблагоприятно климатично условие – СУША през 2020г.“ Общо по помощта са кандидатствали 438 бр. земеделски стопани и са изплатени 1 917 916,45 лв.

**VII. ЕЛЕКТРОНЕН РЕГИСТЪР НА ЗЕМЕДЕЛСКИТЕ СТОПАНИ, ОТГЛЕЖДАЩИ ТЮТЮН - 2020 г.**

На основание чл.4, ал.2 от Закона за тютюна, тютюневите и свързаните с тях изделия, и в изпълнение на Заповеди с №РД 09-261/12.03.2020 г. и №РД 09-351/22.04.2020 г. Областните дирекции „Земеделие“ респективно Общински служби по Земеделие”, в периода от 01.03.2020 г. до 29.05.2020 г. приемаха заявления на всички земеделски стопани, отглеждащи тютюн за реколта 2020 г. в специален регистър на тютюнопроизводителите.

С попълването на регистъра се даде възможност за оценка на реалната ситуация в сектор “Тютюн“, реалният брой земеделски стопани, заети с отглеждането на тютюн и обработваните от тях площи, размерът на площите, използвани за отглеждане на различни сортове групи тютюн, договорираните и изкупени количества тютюн по сортови групи и качество.

**Справка за тютюнопроизводители по общини - за 2020 г.**

|  |  |  |  |  |  |
| --- | --- | --- | --- | --- | --- |
| Община | Брой тютюнопроизводители | Площ имоти/дка/ | Площ по договор/дка/ | Количество тютюн по договор/кг./ | Количество изкупен тютюн/кг/ |
|
|
| Карнобат | 5 | 16 | 16 | 2 240 | 0 |
| Сунгурларе | 41 | 119 | 114 | 18 240 | 0 |
| **общо** | **46** | **135** | **130** | **20 480** | **0** |

През 2020 г. заявления за регистрация за въвеждане в Електронния регистър на тютюнопроизводителите са подали **46** земеделски стопани.

За сравнение през 2019 г. заявления за регистрация за въвеждане в База данни за тютюнопроизводителите са подали **65** бр. земеделски стопани, отглеждащи тютюн, с **19** бр. в намаление.

Наблюдава се тенденция все по-малък брой земеделски стопани, отглеждащи тази култура, тъй като сектора не подлежи на европейско субсидиране.

**VIII. ПОДПОМАГАНЕ НА ЗЕМЕДЕЛСКИТЕ СТОПАНИ ПО ПОДМЯРКА 21.1 "ИЗВЪНРЕДНО ВРЕМЕННО ПОДПОМАГАНЕ ЗА ЗЕМЕДЕЛСКИТЕ СТОПАНИ COVID 1 И ПОДМЯРКА 21.2 "ИЗВЪНРЕДНО ВРЕМЕННО ПОДПОМАГАНЕ ЗА ЗЕМЕДЕЛСКИТЕ СТОПАНИ COVID 2" ОТ МЯРКА 21 „ИЗВЪНРЕДНО ВРЕМЕННО ПОДПОМАГАНЕ ЗА ЗЕМЕДЕЛСКИТЕ СТОПАНИ И МАЛКИ И СРЕДНИ ПРЕДПРИЯТИЯ**

За преодоляване на икономическите последствия от пандемията COVID-19 на основание на Наредба №2 от 5 август 2020 г. за прилагане на мярка 21”Извънредно временно подпомагане на земеделските стопани и малки и средни предприятия, които са особено засегнати от кризата, предизвикана от COVID-19” от Програмата за развитие на селските райони за периода 2014-2020 г. , в периода от 19.08.2020 г. до 21.09.2020 г. земеделските стопани подаваха заявления за подпомагане по Подмярка 21.1 „Извънредно временно подпомагане за земеделските стопани COVID 1“ и Подмярка 21.2 „Извънредно временно подпомагане за земеделските стопани COVID 2“.

ПоCOVID мерките се подпомагнаха земеделски стопани, микро, малки и средни предприятия, както и групи и организации на производители, които са особено засегнати от кризата, предизвикана от пандемията от коронавирус.

Във връзка с тази кампания в ОСЗ – ОД“З“Бургас бяха приети общо **2 281 бр.** заявления,, от които по Подмярка 21.1 – 2 253 бр. и по Подмярка 21.2 – 28 бр.

Разпределението по ОС”Земеделие” е както следва:

|  |  |
| --- | --- |
| **ОСЗ** | **Oбщо подадени заявления** |
| Айтос | **459** |
| Бургас | **461** |
| Камено | **62** |
| Карнобат | **255** |
| М.Търново | **26** |
| Несебър | **85** |
| Поморие | **233** |
| Приморско | **29** |
| Руен | **276** |
| Созопол | **39** |
| Средец | **127** |
| Сунгурларе | **178** |
| Царево | **44** |
| **общо** | **2274** |

**IX.ПОЗЕМЛЕНИ ОТНОШЕНИЯ**

1.Състояние и ползване на земите от държавния поземлен фонд, общ размер, в това число по НТП.

Държавният поземлен фонд – частна държавна собственост в област Бургас е с размер на 45 181,735 дка., в обхвата на тринадесет общини:

**В община Айтос общата площ на имотите от ДПФ е с размер на 2 418,774 дка., в това число по НТП:**

Ниви – 647,528 дка., и 323,709 дка. по реда на чл. 24б от ЗСПЗЗ; трайни насаждения – 290,022 дка.; ливади – 156,415 дка.; пасища, мери – 613,478 дка.; 387,622 дка. с друг начин на трайно ползване.

**В община Бургас общата площ на имотите от ДПФ е с размер на 2 094,571 дка., в това число по НТП:**

Ниви – 739,894 дка., и 992,418 дка. по реда на чл. 24б от ЗСПЗЗ; трайни насаждения – 79,070 дка.; ливади – 0,000 дка.; пасища, мери – 261,532 дка.; 21,657 дка. с друг начин на трайно ползване.

**В община Камено общата площ на имотите от ДПФ е с размер на 5 094,816 дка., в това число по НТП:**

Ниви – 3 569,314 дка.; трайни насаждения – 251,109 дка.; ливади – 5,401 дка.; пасища, мери – 1 209,268 дка.; 59,724 дка. с друг начин на трайно ползване.

**В община Карнобат общата площ на имотите от ДПФ е с размер на 10 449,160 дка., в това число по НТП:**

Ниви – 2 872,034 дка. и 6 775,899 дка. по реда на чл. 24б от ЗСПЗЗ; трайни насаждения – 67,690 дка.; ливади – 8,095 дка.; пасища, мери – 717,180 дка.; 8,262 дка. с друг начин на трайно ползване.

**В община Малко Търново общата площ на имотите от ДПФ е с размер на**

**1 0 25,589 дка., в това число по НТП:**

Ниви – 809,767 дка.; пасища, мери – 215,822 дка.

**В община Несебър общата площ на имотите от ДПФ е с размер на 309,166 дка., в това число по НТП:**

Ниви – 277,554 дка.; трайни насаждения - 20,498 дка.; ливади – 0,000 дка; пасища, мери – 11,114 дка.

**В община Поморие общата площ на имотите от ДПФ е с размер на 2 246,580 дка., в това число по НТП:**

Ниви – 437,411 дка. и 679,698 дка. по реда на чл. 24б от ЗСПЗЗ; трайни насаждения – 136,521 дка.; ливади – 20,861 дка.; пасища, мери – 972,089 дка.

**В община Приморско общата площ на имотите от ДПФ е с размер на 36,728 дка., в това число по НТП:**

Ниви – 20,002 дка. и 16,726 дка. по реда на чл. 24б от ЗСПЗЗ.

**В община Руен общата площ на имотите от ДПФ е с размер на 5 535,923 дка., в това число по НТП:**

Ниви – 4 162,066 дка.; трайни насаждения – 126,833 дка.; ливади – 4,415 дка; пасища, мери – 1 221,096 дка.; 21,513 дка. с друг начин на трайно ползване.

**В община Созопол общата площ на имотите от ДПФ е с размер на 1 318,474 дка., в това число по НТП:**

Ниви – 1 168,580 дка. и 11,679 дка. по реда на чл. 24б от ЗСПЗЗ; трайни насаждения – 7,613 дка.; ливади – 21,876 дка.; пасища, мери – 93,372 дка.; 15,354 дка. с друг начин на трайно ползване.

**В община Средец общата площ на имотите от ДПФ е с размер на 8 371,855 дка., в това число по НТП:**

Ниви – 3 479,573 дка. и 1 718,969 дка. по реда на чл. 24б от ЗСПЗЗ; трайни насаждения – 444,283 дка.; ливади – 1 385,589 дка.; пасища, мери – 1 343,441 дка.

**В община Сунгурларе общата площ на имотите от ДПФ е с размер на 5 576,643 дка., в това число по НТП:**

Ниви – 2 023,484 дка.; трайни насаждения – 236,489 дка.; ливади – 116,976 дка.; пасища, мери – 3 085,355 дка.; 114,339 дка. с друг начин на трайно ползване.

**В община Царево общата площ на имотите от ДПФ е с размер на 703,456 дка., в това число по НТП:**

Ниви – 42,200 дка. и 158,160 дка. по реда на чл. 24б от ЗСПЗЗ; трайни насаждения – 503,096 дка.; ливади – 0,000 дка.; пасища, мери – 0,000 дка.

**Действащи договори, сключени по реда на чл. 47м, ал. 1 от ППЗСПЗЗ, договори по чл. 37в, ал. 10, договори по чл. 37и ал. 12 и ал. 13 от ЗСПЗЗ.**

**За стопанската 2020/2021 г.** са проведени 2 тръжни сесии за отглеждане на едногодишни полски к-ри и трайни насаждения, и 1 тръжна сесии за отдаване под наем на пасища, мери и ливади.

След проведените тръжни процедури са сключени: 33 договора за площ от 1 847,326 дка. за отглеждане на едногодишни полски култури; 3 договора за отглеждане на трайни насаждения за площ от 449,407 дка.; 10 договора по реда на чл. 37и, ал. 13 от ЗСПЗЗ за ползване на пасища, мери и ливади, предоставени за една стопанска година на животновъди с регистрирани ЖО за площ от 2 291,895 дка.

Проведени са 2 процедури за предоставяне под наем на земи от ДПФ, без търг и конкурс, които са както следва:

* По реда на чл. 37и, ал. 12 от ЗСПЗЗ за предоставяне под наем на пасища, мери и ливади на животновъди с регистрирани ЖО за срок от пет години са сключени 4 договора за площ от 339,280 дка.;
* По реда на чл. 37в, ал. 10 от ЗСПЗЗ са сключени 9 договора за отглеждане на едногодишни полски култури за една стопанска година за площ от 153,759 дка.

В заключение отбелязваме, че за стопанската 2020/2021 година са сключени 59 договора с предоставени земи от ДПФ за площ от 5 081,667 дка.

**През отчетния период: януари – декември 2020 г**. са проведени 6 тръжни процедури по реда на чл. 24а, ал. 1 от ЗСПЗЗ, чл. 47б от ППЗСПЗЗ, за отдаване под наем и аренда на земи от ДПФ, с подписани общо 70 договора с предоставени общо 5 622,821 дка., и 2 процедури без провеждане на търг с подписани общо 13 договора за обща площ от 493,039 дка.

**За сравнение по периоди за януари – декември 2019 г.** са проведени 5 тръжни по реда на чл. 24а, ал. 1 от ЗСПЗЗ, чл. 47б от ППЗСПЗЗ, за отдаване под наем и аренда на земи от ДПФ, с подписани общо 31 договора, с предоставени 4 040,929 дка., и 2 процедури без провеждане на търг с подписани общо 12 договора за обща площ от 630,330 дка.

В резултат на повишения брой договори за наем на земи от ДПФ с 46 договора за площ от 1 446 дка., както и достигнатите по-високи от началните тръжни цени, Областна дирекция „Земеделие“ Бургас генерира приходи с 90 004 лв., в повече от предходната 2019 година.

**Свободни земи от ДПФ, обща площ и по НТП**

Свободните имоти към момента на проверката са с обща площ от 13 768,150 дка. и 628,471 дка. с друг начин на трайно ползване.

**По начин на трайно ползване:** Ниви – 6 800,129 дка.; трайни насаждения – 175,238 дка.; ливади – 849,137 дка.; пасища, мери – 5 943,646 дка.

**Земи предоставени със заповеди по реда на чл. 24, ал. 2 и чл. 24б от ЗСПЗЗ**

Земите от ДПФ, по реда на чл.24, ал. 2, 24б от ЗСПЗЗ, могат да се ползват само за целите, за които са предоставени. Общата площ на имотите, ползвани по този ред е с размер **на 10 677,258 дка.,** разпределена по общини, както следва: Айтос – 323,709 дка., Бургас – 992,418 дка., Карнобат – 6 775,899 дка., Поморие – 679,698 дка., Приморско – 16,726 дка., Созопол – 11,679 дка., Средец – 1 718,969 дка., Царево – 158,160 дка.

**Заплащане на арендни/наемни вноски по сключените договори и предприети действия**

За дължимите наемни/арендни вноски са уведомени всички ползватели на земи от ДПФ. Поради настъпилата забава в плащането на дължимия наем по 2 договора, след посочения падеж на 01.10.2020 г., са изпратени уведомления за едностранно прекратяване на договорите по искане на изправната страна. След проведени допълнителни разговори с наемателите, дължимите суми по договорите са платени, както и натрупаните лихви, поради настъпилата забава в плащането.

**Извършени проверки на състоянието и ползването на земите от ДПФ по реда на чл. 47, ал. 8 от ППЗСПЗЗ и установени неправомерни ползватели**

През отчетния период са извършени две проверки на състоянието и ползването на земите от ДПФ, при спазване на противоемидемичните мерки, обявени в заповеди на министъра на здравеопазването.

Проверките са извършени по документи и оглед на имотите от ДПФ на терен, като за целта, определените експертни комисии от ОСЗ за съответната община, са ползвали всички налични данни и материали – КВС, ортофото карта, КК, СИЗП, GPS за теренните проверки, както и данни от изготвено пространствено сечение между имотите от КВС и КК и парцелите, заявени за подпомагане по схеми и мерки за директни плащания на площ.

В хода на извършените проверки са установени ползватели без сключени договори за ползване на земите от ДПФ, както следва:

За извършената към 31.05.2020 г. са установени 12 ползвателя, съответно са съставени 12 заповеди по чл.34, ал. 8 от ЗСПЗЗ за площ от 476,695 дка., с извършено плащане в размер на 2 275,94 лева.

За извършената към 30.11.2020 г. са установени 11 ползвателя, съответно са съставени 11 заповеди по чл.34, ал. 8 от ЗСПЗЗ за площ от 27,847 дка.

Заповедите за неправомерно ползване на имотите от ДПФ се изготвят, след като ползвателите са запознати с предстоящата процедура.

1. **СПОРАЗУМЕНИЯ ПО ЧЛ.37В, АЛ.1 ОТ ЗСПЗЗ**

На територията на Областна дирекция „Земеделие” Бургас и през отчетната година се установи трайна тенденцията към комасирано ползване на земеделската обработваема земя чрез създаване на масиви за ползване по реда на чл.37в от ЗСПЗЗ.

Въпреки трудностите, всички необходими изходни данни са изготвени и предоставени на комисиите и ползвателите в рамките на срокове регламентирани от закона.

|  |  |  |  |  |  |  |
| --- | --- | --- | --- | --- | --- | --- |
| ОСЗ | **2018/2019 стопанска година** | | | | | |
| Брой землища със споразумения | Брой землища с разпределения | Площ общо, дка | Площ на имоти с регистрирано правно основание, дка | Площ на имоти чл.37, ал.3, т.2 | Реални граници извън споразумение, дка |
| Айтос | 15 | 1 | 148599.65 | 145639.26 | 2960.39 | 43342,70 |
| Бургас | 19 | 0 | 170972.24 | 161572.56 | 9399.68 | 54882,10 |
| Камено | 11 | 0 | 184599.3 | 182449.83 | 2149.47 | 61877,99 |
| Карнобат | 38 | 1 | 475791.51 | 466 998 | 8793.51 | 67549,00 |
| М. Търново | 9 | 4 | 21236.9 | 14716.06 | 6520.84 | 15874,36 |
| Несебър | 12 | 1 | 64705.69 | 54488.5 | 10217.19 | 6769,13 |
| Поморие | 11 | 2 | 115169.02 | 99285.62 | 15883.4 | 41125,74 |
| Приморско | 5 | 1 | 27614.15 | 20429.17 | 7184.98 | 3144,47 |
| Руен | 16 | 18 | 92811.075 | 76746.22 | 16064.855 | 53356.01 |
| Созопол | 7 | 4 | 85701.61 | 70135.74 | 15565.87 | 11291,09 |
| Средец | 31 | 0 | 422697.73 | 396685.63 | 26012.10 | 49920,05 |
| Сунгурларе | 29 | 4 | 160971.73 | 154017.6 | 6954.13 | 47731,40 |
| Царево | 10 | 2 | 13587.89 | 7917.2 | 5670.69 | 7367,50 |
| **Общо** | **213** | **38** | **1984458.495** | **1851081.39** | **133377.105** | **464231.54** |
|  |  |  |  |  |  |  |
| ОСЗ | **2019/2020 стопанска година** | | | | | |
| Брой землища със споразумения | Брой землища с разпределения | Площ общо, дка | Площ на имоти с регистрирано правно основание, дка | Площ на имоти чл.37, ал.3, т.2 | Реални граници извън споразумение, дка |
| Айтос | 16 | 0 | 142845,89 | 142845.89 | 0.00 | 35843.00 |
| Бургас | 18 |  | 157385,61 | 157385.61 | 0.00 | 46159.88 |
| Камено | 11 | 0 | 182352,78 | 182352.78 | 0.00 | 62414.64 |
| Карнобат | 31 |  | 554671,10 | 554196.704 | 474.40. | 67495.759 |
| М. Търново | 9 | 4 | 12322,67 | 10495.34 | 1827.33 | 15099.46 |
| Несебър | 12 | 1 | 55894,34 | 55669.99 | 224.35 | 3179.43 |
| Поморие | 12 | 1 | 96037,33 | 90610.40 | 5426.93 | 39906.10 |
| Приморско | 0 | 6 | 21031,11 | 0.00 | 21031.11 | 3458.61 |
| Руен | 17 | 22 | 78748,135 | 67232.815 | 11515.32 | 34614.92 |
| Созопол | 8 | 3 | 65983,09 | 61514.85 | 4468.24 | 13755.73 |
| Средец | 32 |  | 337586,62 | 337586.62 | 0.00 | 83124.69 |
| Сунгурларе | 27 | 1 | 152755,241 | 150290.251 | 2464.99 | 47513.981 |
| Царево | 7 | 6 | 9850,650 | 4568.46 | 5282.19 | 6281.38 |
| **Общо** | **200** | **44** | **1986811.04** | **1866990.18** | **119820.86** | **458847.58** |

|  |  |  |  |  |  |  |
| --- | --- | --- | --- | --- | --- | --- |
| ОСЗ | **2020/2021 стопанска година** | | | | | |
| Брой землища със споразумения | Брой землища с разпределения | Площ общо, дка | Площ на имоти с регистрирано правно основание, дка | Площ на имоти чл.37, ал.3, т.2 | Реални граници извън споразумение, дка |
| Айтос | 16 |  | 146422.74 | 143231.28 | 3191.46 | 36768.72 |
| Бургас | 16 | 2 | 164021.54 | 156836.00 | 7185.54 | 69192.03 |
| Камено | 11 | 0 | 184710.49 | 182434.65 | 2275.84 | 62414.64 |
| Карнобат | 37 | 1 | 477736.792 | 470103.126 | 7633.666 | 80728.335 |
| М. Търново | 5 | 7 | 16215.87 | 11842.58 | 4373.29 | 27706.68 |
| Несебър | 10 | 3 | 30368.33 | 20480.77 | 9887.56 | 29720.68 |
| Поморие | 12 | 1 | 113345.13 | 99327.62 | 14017.51 | 41016.48 |
| Приморско | 6 | 1 | 28613.02 | 21910.52 | 6702.50 | 1850.00 |
| Руен | 18 | 24 | 93334.43 | 79681.59 | 13652.84 | 16436.27 |
| Созопол | 9 | 2 | 83279.28 | 71061.76 | 12217.52 | 12374.23 |
| Средец | 32 | 0 | 620154.74 | 354243.51 | 265911.23 | 110270.61 |
| Сунгурларе | 33 | 1 | 161432.166 | 154661.66 | 6770.506 | 39877.391 |
| Царево | 13 | 0 | 16039.61 | 9985.14 | 6054.47 | 8632.59 |
| Общо | 218 | 42 | 2135674.14 | 1775800.20 | 359873.94 | 536988.65 |

Равносметката за областта е, че от общо 246 землища, за които на основание чл.37„в”, ал.1 от ЗСПЗЗ са издадени съответните административни актове за назначаване на комисии, за 218 землища са сключени доброволни споразумения и за 42 землища са извършени служебни разпределения. За всички землища процедурата е приключила с влязла в сила заповед по чл.37 в, ал.4 на Директора на Областна дирекция „Земеделие” Бургас, като за 11бр. землища е издадена повече от една заповед – общо 257 бр. Не са сключени споразумения на територията на 5 землищата, в общините Айтос, Бургас, Поморие, Камено и Руен, в землища където земята се обработва в реални граници, или земеделската земя, не е годна за земеделска дейност. Всички заповедите по чл.37в, ал.4 ЗСПЗЗ са публикувани на интернет страницата на дирекцията. Общата площ на масивите за ползване за 2020-2021г. е 2135674.14 дка, от които 1775800.20 дка имоти с правни основания и 359873.94 дка са имоти по чл.37в, ал.3, т.2 от ЗСПЗЗ.

От таблиците по горе е видно, че се запазва тенденцията, площите обработвани на правно основание да се комасират. Данните показват, че обработваемите земи, които се заявяват за подпомагане са обхванати от споразумения. Запазва се и размера на имотите обработване в реални граници.

**3.ДЕЙНОСТИ НА ОБЩИНСКИТЕ СЛУЖБИ „ЗЕМЕДЕЛИЕ” ПО ВЪЗСТАНОВЯВАНЕ НА СРЕДНО РЕНТНО ПЛАЩАНЕ, СЪГЛАСНО ЧЛ.37В, АЛ.7 ОТ ЗСПЗЗ НА ПРАВОИМАЩИТЕ СОБСТВЕНИЦИ НА ЗЕМЕДЕЛСКИ ЗЕМИ ПРЕЗ 2020 Г.**

С промените на ЗСПЗЗ, влезли в сила от началото на 2015г., ползвателите на земеделски земи, на които със заповед на директора е определено дължимо средно годишно рентно плащане/т.н. бели петна/, внасятсумите по сметка за чужди средства на съответната областна дирекция "Земеделие". Сумите са депозитни и се изплащат от областната дирекция "Земеделие" на правоимащите лица в 10-годишен срок. В тази връзка на ОСЗ бяха възложени допълнителни дейности, касаещи приемане и обработване на заявленията по чл.37, ал.7, с цел установяване дължимото рентно плащане на правоимащите, които преди промяната на ЗСПЗЗ се внасяха и възстановяваха от съответните общини.

Видно от Таблица 1, през 2020г. в общинските служби по земеделие в областта са приети общо 3 613 бр. заявления за възстановяване на т.нар. „бели петна“. Същите са обработени от експерти на ОСЗ и са подадени към ОД “З“ Бургас в срок за изплащане.

Таблица 1

**Обработени заявления за изплащане на суми по чл. 37в, ал. 7 от ЗСПЗЗ на правоимащите собственици - т. нар. "бели петна" през календарната 2020 г.**

|  |  |
| --- | --- |
| **Община** | **Брой приети и обработени заявления през 2020 г.** |
| Айтос | 68 |
| Бургас | 254 |
| Камено | 62 |
| Карнобат | 229 |
| М. Търново | 208 |
| Несебър | 127 |
| Поморие | 901 |
| Приморско | 216 |
| Руен | 277 |
| Созопол | 197 |
| Средец | 586 |
| Сунгурларе | 306 |
| Царево | 185 |
| **Общо:** | **3617** |

1. **ДЕЙНОСТИ ПО ВЪЗСТАНОВЯВАНЕ НА ЗЕМЕДЕЛСКИ ЗЕМИ ПО ЗСПЗЗ**

Една от специфичните дейности на ОСЗ е реституцията или възстановяването на правата на собствениците или на техните наследници върху земеделските земи, които са притежавали преди образуването на трудовокооперативни земеделски стопанства или държавни земеделски стопанства независимо от това дали са били включени в тях или в други образувани въз основа на тях селскостопански организации.

В по земеделските общини Камено, Карнобат, Сунгурларе, Руен, Айтос тази дейност е почти приключила и има по скоро инцидентен характер. Периодично се налага постановяване на решения във връзка с преписки, по които съдебните дела са продължили по дълго във времето или е възникнал спор за материално право между сънаследницие. Последно в общините Руен и Айтос приключиха и процедурите по обезщетяване с равностойни земи от общинския поземлен фонд и/или с поименни компенсационни бонове, на лицата притежавали земеделски земи, намиращи се в границите на урбанизираните територии (населени места) или извън тях и са застроени или върху тях са проведени мероприятия, които не позволяват възстановяване на собствеността.За Община Айтос на правоимащите се връчват издадените до момента от Агенция по приватизация ПКБ. ОСЗ Айтос подготвя копия от преписките, които изпраща в Агенцията по Приватизация и следприватизационен контрол, но служителите от ОСЗ Айтос срещат доста трудности по окомплектоването на копията от преписките за обезщетение, тъй като липсва важна част от документите в голяма част от преписките, без които Агенцията по Приватизация и следприватизационен контрол отказва издаването на ПКБ, тъй като поради несъответствията информацията не може да бъде въведена в ЦРКИ.

В крайморските общини Несебър, Созопол, Поморие, Бургас,Приморско и Царево реституцията все още не е приключила, решения се постановяват редовно, като продължава представянето на съдебни решения за изпълнение.

През календарната 2020г. ОСЗ Несебър продължава да изпълнява дейностите по възстановяването на собствеността на бивши собственици с влезли в сила съдебни решения. Проблем представлява факта, че всички землища са с влезли в сила кадастрални карти и ОСЗ не разполага с поддържаща фирма, която да изпълни техническите дейности за настаняване на собствениците, а също така в ЗСПЗЗ няма срок в който заинтересованите лица да представят в ОСЗ Несебър проект за изменение на кадастралната карта, за да бъде задвижена процедурата по § 27, ал. 2 от ПЗР на ЗИДЗСПЗЗ.

За територията на Община Созопол във връзка с неприключилата процедура по обезщетяване с равностойни земи от общинския поземлен фонд и/или с поименни компенсационни бонове, на лицата притежавали земеделски земи, намиращи се в границите на урбанизираните територии или извън тях и са застроени или върху тях са проведени мероприятия, които не позволяват възстановяване на собствеността е изготвено и изпратено за одобрение от МЗХГ задание за изпълнение на техническите дейности при обезщетяване на собствениците на земеделски земи по реда на чл.10 б от ЗСПЗЗ.

В Общините Созопол и Бургас е приключена дейността във връзка с изпълнение на Решение № І-109 от 22.11.2010г. по гр.д. № 1461 по описа на Бургаски окръжен съд за 2010г., признаващо право на собственост върху значителен размер гори и земи от ГФ в полза на Сливенска епархия.

Равносметката на постановените решения по общини е следната :

1. **ДЕЙНОСТИ ПО ПРОМЯНА НА ПРЕДНАЗНАЧЕНИЕ НА ЗЕМЕДЕЛСКИ ЗЕМИ ПО РЕДА НА ЗОЗЗ И ППЗОЗЗ**

За календарната 2020 год. Комисията по чл.17, ал.1, т.1 от ЗОЗЗ проведе 9 редовни заседания, на които бяха разгледани предложения по 114 броя преписки и постановени 114 броя решения. За сравнение през 2019 год. разгледаните предложения са 102 броя преписки и постановени 102 броя решения.

Постановените 114 броя решения са :

1.По чл.22,ал.1 от ЗОЗЗ и чл.32,ал.1 от ППЗОЗЗ за утвърждаване на площадка /трасе/ за проектиране на обекти-9 броя /2019 год.-5 бр./.

2.По чл.24, ал.1 от ЗОЗЗ и чл.41, ал.1 от ППЗОЗЗ за промяна предназначението на земеделска земя, собственост на физически и юридически лица, за нуждите на собствениците-18 броя /2019 год.-32 бр./ и отказ за промяна-5 броя.

3.По чл.32, ал.4 от ППЗОЗЗ за отлагане на предложения за утвърждаване на площадка/трасе/ за проектиране на обекти-2 броя /2019 год.-0 бр./.

4.По чл.35, ал.2 от ЗОЗЗ и чл.64, ал.1 и 2 от ППЗОЗЗ за отмяна и изменение на решения за утвърждаване на площадка/трасе/ за проектиране на обекти и промяна предназначението на земеделска земя-1 броя /2019 год.-0 бр./.

5.По чл.58 и чл.59 а, раздел VІ, глава V от ППЗОЗЗ за разрешаване на временно ползване на земеделски земи за срок от 10 години-15 брой. /2019 год.-10 бр./ и отказ 9 броя.

6.По §30 от ЗИД на ЗППМ решения- 55 броя, в т.ч.32 бр. потвърдени /2019 год.-49 бр., в т.ч.36 бр. потвърдени/.

С постановените общо 50 броя решения за промяна предназначение на земеделска земя е променено предназначението на общо 201,852 дка, като размера на дължимите такси по чл.30 от ЗОЗЗ е 170018,74 лв. За сравнение, през 2019 год. е променено предназначението на общо 419,722 дка и дължимите такси по чл.30 от ЗОЗЗ са 393258,42лв.. Увеличението на площа, респективно заплатените държавни такси по чл.30 от ЗОЗЗ през 2019г. се дължи на големия брой подадени заявления за потвърждение на решения за промяна на предназначението, в резултат на настъпилото изменение в ЗОЗЗ, променен с §30 от ПЗР към ЗИД на Закона за посевния и посадъчния материал, с което се предостави правна възможност на заинтересованите лица да поискат потвърждаване на решения за промяна на предназначението, изгубили правно действие, съгласно §27, ал.3 от ПЗР на ЗИД на ЗОЗЗ..

През 2020г. се наблюдава понижаване на половина в сравнение с 2019г. заплатени такси и площ с променено предназначение, поради горепосочения факт, както и не влезлите в сила Общи устройствени планове на черноморските общини. Изключение правят общините Бургас, Созопол и Приморско.

Влезлите в сила решения за промяна на предназначението на зем.земи са 53 броя за общо 281,861 дка. Същите за 2019 год. са съответно 81 бр. за 420,120 дка.

Платените държавни такси по чл.30 от ЗОЗЗ са 323233,84 лв., а през 2019 год.-403797,03лв.

За горецитираната сума от заплатени държавни такси по чл.30 от ЗОЗЗ са изготвени тримесечни обобщителни справки, същите са представени в срок за отчет в МЗХГ.

През 2020 год. прегледа и проучването на преписките и подготвянето им за доклади се осъществи от един главен експерт и един старши експерт.

Към момента на територията на Бургаска област, общините Бургас, Созопол, Айтос, Малко Търново и Сунгурларе имат Общи устройствени планове. В процес на възлагане, изработка, съгласуване, одобряване и влизане в сила са Общите устройствени планове на общините Несебър, Поморие, Царево, Камено, Руен и Карнобат.

Преобладаващият вид на обектите е предимно за жилищно и вилно строителство, сгради за отдих и курорт и др. Като по голям процент от разгледаните 114 преписки от Комисията по чл.17, ал.1, т.1 от ЗОЗЗ са за имоти в общините Бургас и Созопол.

По искане на собственици на имоти са издадени общо 73 бр. актове за категоризация на земеделските земи, като е спазена нормативната уредба на Наредбата за категоризиране на земеделските земи при промяна на тяхното предназначение и чл.11 от Тарифа за таксите, които се заплащат при промяна на предназначението на земеделските земи.

По издадените 73бр. актове за категоризация на земеделските земи при промяна на тяхното предназначение - има подадено 1 възражение. Към възражението са приложени необходимите документи и изпратени в МЗХГ за назначаване и извършване на експертиза от Института по почвознание „Никола Пушкаров“-София.

Наредба №19 от 25 октомври 2012г. за строителство в земеделските земи без промяна на предназначението им регламентира редът и уловията за застрояване в земеделските земи по смисъла на Закона за собственост и ползване на земеделските земи, Закона за устройство на територията и Закона за опазване на земеделските земи, за случаите в които не се променя предназначението им. Собствениците, заявили желание да внесат мотивирано предложение от горецитираната наредба за 2020г. са 25бр. В тази връзка издадените с изразено положително становище са 18 и 7 броя - откази. Земеделските стопани могат да реализират обекти, свързани с ползването на земята, чиито функции са съвместими с предназначението й, без да е необходимо да се провежда процедурата по промяна предназначение на земеделската земя за неземеделски нужди. По анализ на данните и направените теренни проверки /съгласно писмо изх.№РД-12-01-299 от 06.08.2020г. на МЗХГ/ са изградени едноетажни селскостопански постройки за съхранение на селскостопанска продукция и инвентар и постройки за отглеждане на животни. По-малък е процента на заявени инвестиционни предложения и запитвания за изграждане на съоръжения за водоснабдяване, канализация, хидромелиоративни съоръжения, торохранилища и пречиствателни съоръжения.

За резултатите от направените 9 броя теренни проверки са изготвени констативни протоколи, като комисиите не констатираха нарушения. Беше определено действителното ползване на поземлените имоти и установено, че реализираното/започналото строителство е в нормите за застрояване по чл.7 от Наредба №19/2012г.

В обобщение от извършените теренни проверки:

* всички поземлени имоти се обработват и представляват овощни и зеленчукови насаждения, есенници и угари.
* в 5 от имотите има започнато строителство, свързано с ползването на земеделската земя и подпомагане на земеделската дейност на стопанина.
* в 4 от имотите няма започнато/реазлизирано строителство.

Теренните проверки са извършени в посочения срок от МЗХГ и е изпратен обобщен доклад за сведение.

Всички констативни протоколи са придружени със снимков материал.

За настоящата година постъпилите предложения по раздел V от ППЗОЗЗ- „Промяна на предназначението на земеделска земя, върху която е извършено строителство“ са 2 бр. Преписките чрез ОДЗ са окомплектувани и изпратени в МЗХГ, за да може съответните предложения да бъдат обсъдени от Комисията за земеделските земи и по тях се постанови решение по чл.52, ал.1 от ППЗОЗЗ, респективно се издаде заповед по чл.53, ал.2 от ППЗОЗЗ /една от преписките е приключила с издадена заповед по чл.53, ал.2 от ППЗОЗЗ/.

Експертите по промяна на предназначението на земеделските земи за неземеделските нужди са взели участие:

* в държавни приемателни комисии по рекултивации /техническа рекултивация/ на депа за битови отпадъци – Карнобат, Айтос, Малко Търново, Равда, Средец и Сунгурларе;
* експертни екологични съвети към Регионална инспекция по опазване на околната среда /РИОСВ/;
* експертни комисии към АГКК и др.

В процеса на работа са съгласувани и издадени становища по чл.53б от ЗКИР /19бр./, оказана е методическа помощ в ОСЗ Созопол, Несебър, Царево, Приморско и Бургас, извършени са дейности свързани с одобряване на кадастрални карти за землища в Бургаска област, архивирана е наличната информация за 2020г. в ел.програма RIPP /“Регистър на имоти с променено предназначение“/, участие при актуализация на списъците за преброяване на земеделските стопанства за 2020г., ежедневно са консултирани граждани по прилагане на ЗОЗЗ и ППЗОЗЗ, извършени текущи справки по запитвания от ведомства.

1. **ПРИДОБИВАНЕ НА СОБСТВЕНОСТ ВЪРХУ ЗЕМИ ПО РЕДА НА ЧЛ27, АЛ.6 ОТ ЗСПЗЗ ОТ СОБСТВЕНИЦИ НА СГРАДИ И/ИЛИ СЪОРЪЖЕНИЯ И ПО РЕДА НА ЧЛ.27, АЛ.8 ОТ ЗСПЗЗ ЗА СВОБОДНИ ПЛОЩИ**:

През календарната 2020 г. със заявен интерес за закупуване на прилежащи площи по реда на чл.27 ал.6 от ЗСПЗЗ са подадени 12 бр. заявления за 25бр. имота. За сравнение - през 2019 г са входирани 24 бр. заявления за 34 бр. имота, което говори отново за траен слаб интерес за закупуване на прилежащи терени към сгради и съоръжения от имущество на бивши организации по §12 и §29 от ПЗР на ЗСПЗЗ.

До МЗХГ са изпратени 19 бр. преписки за 19 бр. имота за издаване на заповеди по реда на чл.45а от ППЗСПЗЗ, като за 2019 г. са били за 20 бр. имота.

През 2020г. са получени 20 бр. заповеди за продажбата на 31 бр. имота, през 2019 г. - 16 бр. заповеди за 18 бр. имоти, а през 2018 г. – 26 бр. заповеди за 34 имота.

Броят на сключените договори през изминалата 2020 г. - 14 бр. договора за 17 бр. имота е по-малък за разлика от 2019 г. когато бяха сключени 25 бр. договора за 42 бр. имота, поради слаб интерес от страна на земеделските стопани.

Към момента в МЗХГ има 2 преписки за 2 бр. имота подлежащи на разглеждане от комисия.

Продадените земи, като прилежащ терен към сгради и /или съоръжения, възлизат на около 97 дка. През 2019 г. бяха продадени 269 дка, а през 2018 г. 224 дка земя. Приложена е сравнителна таблица с графика за продадените площи в декари за последните 3 години.

Реализираните приходи за МЗХГ по чл. 27, ал.6 от ЗСПЗЗ, през 2020 г. са 518 127 лв., за 2019 г. са 933 934 лв., за 2018 г. са 1 798 878 лв..От режийни вноски без ДДС за 2020 г. – 10 362 лв., за 2019 г. – 18 677 лв., за 2018 г. – 35 978 лв.. Съгласно разпоредбата на чл.27а от ЗСПЗЗ са събрани суми за ползване на земята на обща стойност 2020 г. – 108 339,30 лв., 2019 г. – 102 696,57 лв., 2018 г. – 155 759,33 лв. Приложена е сравнителна таблица с графика за приходите в лева за последните 3 години.

**Приходи от прилежащи площи по чл.27, ал.6 от ЗСПЗЗ**

Тенденцията към намаляване на реализираните приходи за МЗХГ по чл. 27, ал.6 от ЗСПЗЗ се запазва и през 2020г., което обясняваме със слабия интерес на земеделските стопани, породен от увеличане пазарната цена на земята и увелаване на сумите за полване на земята по реда на чл.27а от ЗСПЗЗ.

През 2020г. има заявен предварителен интерес за закупуване на свободни площи по реда на по чл.27 ал.8 от ЗСПЗЗ, представляващи свободни, негодни за земеделско ползване земи от 3 ма земеделски стопани. / 4 бр. заявления за 2019 г., 4 бр. – 2018 г./

През 2020 г. са сключени 3 бр. договора по търгове проведени в предходната 2019 г. за 3 бр. имота с обща площ 8,470 дка, на стойност 52 900 лв. и режийни вноски – 1 058,00 лв. Данните от сключените договори и получени приходи за обобщени в приложените таблици с графики.

Към момента няма обявен търг, който да е в процедура. За сравнение през 2018 г. са проведени 2 бр. търга, като са закупени 4 бр. имота. В МЗХГ има едно искане за предварително съгласие за 2 бр. имоти в с. Деветак, общ.Карнобат.

Заявен предварителен интерес за закупуване на свободни площи по чл.27 ал.9 от ЗСПЗЗ, представляващи свободни, годни за земеделско ползване земи, има за 10 бр. имота /4 бр. имота за 2019 г и 4 бр. имота за 2018 г./

От МЗХГ са изразени 6 бр. предварителни съгласия за обявяване на търг за 15 бр. имота в 8 землища /за 2019 г. - 12 имота в 5 землища, за 2018 г. - 4 имота в 1 землище/

През 2020 г. са проведен 6 бр. търга като са сключени 3 бр. договора, за 4 бр. имота, с обща площ от 36,588 дка, за сумата от 77 720 лв. / 2019 г.- 2 бр. търга, 2 бр. дог. за 4 бр. имота за 33,064 дка за сумата от 53 100 лв., 2018 г. – 1 бр. търг, 5 бр. договора за 7 бр. имота с обща площ от 36,990 дка, за сумата от 75 860 лв. /

Към края на годината в МЗХГ има изпратени два протокола от проведени търгове за съгласуване от Министъра на земеделието, храните и горите и 1 искане за предварително съгласие за 2 бр. имоти в с. Росен, общ.Созопол.В ОД “Земеделие“ Бургас се подготвят документи за предварително съгласие за още 3 бр. имота по чл.27 ал.9 от ЗСПЗЗ.

След провеждане на комисии за огледи на имоти на място, касаещи несъответствие на парцеларни планове и ПНИ с действителното положение на терен по чл.45б, ал.3 от ППЗСПЗЗ, 5 бр. са приключили с изготвяне на заповеди / 2019 - 7бр., 2018 – 12 бр./ Изготвяни са отговори на писма, предложения, становища относно придобиване на собственост върху държавни земи частна държавна собственост – 170 бр.

Налага се извода, че въпреки заявения предварителен интерес за свободни имоти в стопанските дворове, при обявяване на търговете се наблюдава слаб интерес, поради твърде високи цени, бавни процедури и валидността на предварителното съгласие за търг за срок от една година след промяна на ППЗСПЗЗ ДВ.бр.100 от 20.12.2019 г..

По-голямата част от имотите, за които има интерес за закупуване, са такива, в които е имало сгради и/или съоръжения, фигуриращи в изготвените парцеларни планове или планове на новообразувани имоти. Към момента сградите не съществуват на терен и не могат да се предоставят фактури и документи, че са продадени като материали при ликвидацията на ТКЗС /от кооперации - приемници на имуществото им/ или не са стопанисвани от собствениците. Тези обстоятелства не позволяват допускането им до процедури по реда на чл.27, ал.8 или 9 от ЗСПЗЗ. Друг тип имоти са тези, които са разположени в стопанските дворове по КВС, но не са описани в протоколите на парцеларните планове или плановете на новообразувани имоти, което затруднява доказването, че отговарят на условията по чл. 45, ал.10 от ППЗСПЗЗ.

Трудностите в дейността за стопанските дворове от имущество на бивши организации по §12 от ПЗР на ЗПСЗЗ продължава да е свързана с осигуряване на изрични доказателства и документи, от които да е видно, че имотите попадат в хипотезата на чл.45, ал.10 от ППЗСПЗЗ и са в разпореждане на Министъра на земеделието, храните и горите, липса на парцеларни планове или ПНИ, както и картен материал за доказване границите на стопанските дворове.

Сериозен проблем е и липсата на пътен достъп по Кадастрална карта на голяма част от имотите, който трябва да се осигури през частни имоти или общински пасища и мери отдадени за ползване.

Към момента считаме, че е необходимо да се промени нормативната база като се посочи срок, в който собствениците на сгради и съоръжения, придобити от имущество на организация по §12 от ПЗР на ЗСПЗЗ да представят документи и регистрират собствеността си в регистрите към КККР. След изтичане на визирания срок и при липса на доказателства, имоти, в които няма сгради и съоръжения на терен, да могат да бъдат продавани по реда на чл.27, ал. 8 или 9 от ЗСПЗЗ.

Дейността по стопанските дворове за 2020 г. е обобщена както следва:

|  |  |  |  |  |  |
| --- | --- | --- | --- | --- | --- |
| **Ред за закупуване на държавна земя** | **Сключени договори, бр.** | **брой имоти** | **площ, дка** | **приход, лв.** | **сума за ползване** |
| **чл.27, ал. 6 – прилежащи площи** | **14 бр.** | **17 бр.** | **97,383 дка** | **518 127** | **108 339** |
| **чл.27, ал. 8 – свободни, негодни земеделски земи** | **3 бр.** | **3 бр.** | **8,470 дка** | **52 900** | **0** |
| **чл.27, ал. 9 – свободни, годни земеделски земи** | **3 бр.** | **4 бр.** | **36,588 дка** | **77 720** | **0** |

**X. ХИДРОМЕЛИОРАЦИИ:**

Водните обекти и водностопанските системи и съоръжения, влизащи в ресора на Министерството на земеделието, храните и горите, разположени на територията на област Бургас, се стопанисват от „Напоителни системи” ЕАД-клон Бургас и Сдружения за напояване.

1. **СДРУЖЕНИЯ ЗА НАПОЯВАНЕ (СН):**

На територията на област Бургас има регистрирани 11 (единадесет) Сдружения за напояване – 8 действащи и 3 в процедура по ликвидация:

**Отчетено напояване през 2020 г.**

|  |  |  |  |  |
| --- | --- | --- | --- | --- |
| **Сдружение за напояване** | **Регистр. напоявана площ** | **Полята площ (дка)** | **Водни обеми (м³)** | **Поляти култури** |
|
| СН „Права река” с. Грозден, общ. Сунгурларе | 1722,68 дка | 0 | 0 | ----- |
|
| СН „Съединение”гр. Българово, общ. Бургас | 5450 дка | 56 | 328 | киви |
|
| СН „Момина църква”с. Момина църква, общ. Средец | 283 дка | В ликвидация | | |
| СН „Златна праскова”с. Драганци, общ. Карнобат | 2100 дка | 700 | 5276 | царевица  за зърно; др. култури |
|
| СН „Карнобатски води”гр. Карнобат, общ. Карнобат | 559,331 дка | 1080 | 46 916 | трайни насаждения |
|
| СН „Ръжица-Разбойна” с. Разбойна, общ. Руен | 2311 дка | В ликвидация | | |
| СН „Камчия” с. Планиница, общ. Руен | 2250 дка | В ликвидация | | |
| СН „Язлата”с. Ново Паничарево, общ. Приморско | 819,75 дка | 0 | 0 | ----- |
|
| СН „Мешата“ с. Венец, общ. Карнобат | 232,128 дка | 0 | 0 | ----- |
|
| СН „Антимовски води“ с. Екзарх Антимово, общ. Карнобат | 1787,016 дка | 0 | 0 | ----- |
| СН „Черковски води“ гр. Карнобат, общ. Карнобат | 273,962 дка | 0 | 0 | ----- |
|  | | |

Видно от посочените данни напояваните площи са значително по-малко от регистрираните. Основен фактор за това е лошото състояние на ХМС – помпени станции и канална мрежа. Възстановяването им или изграждането на нови такива изисква финансови средства, с които СН не разполагат.

Основните очаквания на СН са за финансиране по европейски програми, с което да изградят нови напоителни системи или да възстановят старите, там където това е възможно. Основната дейност на регистрираните СН се изразява в текуща поддръжка на придобитите язовири.

Констатираните в предишни години, проблеми по развиване на дейността и поддръжката на хидромелиоративната инфраструктура остават актуални. Основен проблем пред сдруженията за напояване, свързан с тяхното финансово състояние, е отказът на потребителите от услугите за напояване или отказ да отчитат и заплатят използваната вода.

1. **„НАПОИТЕЛНИ СИСТЕМИ” ЕАД, КЛОН БУРГАС:**

„Напоителни системи” стопанисват съществуващия държавен ХМФ, включващ инфраструктура за напояване и отводняване, в това число язовири на МЗХГ.

И в двете направления положението със съществуващите обекти е тежко, а основен проблем е финансирането.

* **НАПОЯВАНЕ**: в приложената таблица от напоителния сезон за 2020 г.

(осъществен от „Напоителни системи” ЕАД, клон Бургас), ясно се вижда слабата използваемост на съществуващия ХМФ днес.

|  |  |  |  |
| --- | --- | --- | --- |
| **Полети Култури** | **Първа поливка** | **Полята площ** | **Водни обеми** |
| **дка** | **поливодекари** | **м³** |
| зеленчуци | 71 | 142 | 6,119 |
| трайни насаждения | 969 | 545 | 72,823 |
| други култури | 3,851 | 0 | 175,647 |
| **Общо** | **4,891** | **687** | **254,589** |

„Напоителни системи“ ЕАД, клон Бургас

Поливни и полети площи за периода 2016-2020 г.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Напоителна система | изградени  поливни  площи | годни за  напояване  общо | годни за  напояване  гравитачно | годни за  напояване  помпено | 2016  година | 2017  година | 2018  година | 2019  година | 2020  година |
| дка | дка | дка | дка | дка | дка | дка | дка | дка |
| Мандра | 60 786 | 55 786 | 0 | 55 786 | 0 | 0 | 0 | 0 | 0 |
| Новоселци | 5 521 | 5 521 | 0 | 5 521 | 0 | 0 | 0 | 0 | 0 |
| Трояново | 10 030 | 10 030 | 2 636 | 7 394 | 0 | 180 | 298 | 195 | 183 |
| Порой | 60 443 | 52 763 | 0 | 52 763 | 780 | 1730 | 4471 | 2885 | 3450 |
| Ахелой | 19 954 | 18 724 | 8 087 | 10 637 | 367 | 257 | 256 | 314 | 351 |
| Церковски | 6 362 | 3 664 | 2 654 | 1 010 | 1244 | 4565 | 4564 | 4562 | 400 |
| Крушево | 10 014 | 6 955 | 6 955 | 0 | 0 | 0 | 0 | 0 | 232 |
| Каябаш | 26 105 | 24 970 | 24 970 | 0 | 583 | 164 | 143 | 0 | 45 |
| **общо** | **199 215** | **178 413** | **45 302** | **133 111** | **2974** | **6896** | **9732** | **7956** | **4661** |

Основен проблем, който посочват водоползвателите в Бургаски регион от работата си с „Напоителни системи” са високата цена на услугата водоснабдяване и влошеното състояние на съоръженията. От друга страна „Напоителни системи” посочват, че финансовите постъпления от напояване са недостатъчни за ремонт на всички съоръжения. Основен приоритет е поддръжката на техническото и експлоатационно състояние на язовирите.

„Напоителни системи”-Бургас стопанисват 7 собствени язовира, и 2 държавна публична собственост (яз. „Ахелой” и яз. „Порой”).

**Комплексни и значими язовири – публична държавна собственост:**

На територията на област Бургас се намират два комплексни и значими язовира – яз. Ахелой и яз. Порой: Публична държавна собственост.

Яз. „Ахелой“ и яз. „Порой“ се стопанисват от „Напоителни системи“ ЕАД, клон Бургас.

Охраната на двата язовира се организира от МЗХГ и изпълнява от външен изпълнител, чрез договор за „Осигуряване на физическа денонощна въоръжена охрана” на яз. „Ахелой” и яз. „Порой”.

* Контрол по изпълнение на договора се осъществява от ОД „Земеделие“-гр. Бургас.
* През месец декември 2018 г., на язовир „Порой“ беше инсталирана система за видеонаблюдение.

На яз. „Ахелой“ е прекъснато електроснабдяването, което възпрепятства експлоатацията и охраната на съоръженията.

Яз. „Ахелой“ и яз. „Порой“ са със силно влошено техническо и експлоатационно състояние, което налага предприемането на спешни ремонтни дейности.

* ***Собствеността на яз. „Ахелой“ и яз. „Порой“ беше прехвърлена на областния управител с Протоколи за предаване на хидромелиоративни обекти и съоръжения от 29.12.2020 г., съгласно Решение № 938/17.12.2020 г. на Министерски съвет.***

**Обобщено основни проблеми с язовирите в област Бургас са:**

* съоръженията и особено преливниците не отговарят на актуалните хидроложки условия на съответния район. Необходимо е преоразмеряване;
* короната на язовирните стени се използва за селскостопански път, което я уврежда трайно;
* наличие на растителност на язовирните стени – увреждане на насипа и възпрепятстване на качествения оглед при проверки;
* разрушена каменна броня – увреждане на насипа от вълново въздействие;
* проблеми с нормативната уредба по отношение на почистването от дървесна растителност в сервитута на съоръженията и 500 м. по речното русло;
* неправилно отразяване на сервитута на язовирите в КВС и Кадастрална карта;

разминавания в данните за собствеността – за част от язовирите в КВС и Кадастрална карта е отбелязано, че поземлените имоти са със собственост различна от собствеността на съоръженията.

* **ОТВОДНЯВАНЕ (Обекти за опазване от вредното въздействие на водите ОПВВВ – Корекции на реки, Отводнителни системи, Отводнителни помпени станции).**

ОПВВВ се стопанисват от „Напоителни системи” ЕАД, клон Бургас:

* **Корекции на реки:** Обща дължина 248,129 км.
* **Отводнителни системи:** Обща площ на отводнявани земеделски земи – 119184 дка.
* **Отводнителни помпени станции:** 10 ОПС.

Най-сериозен и най-спешен е проблемът с отводняването и изградената за целта инфраструктура. Поддръжката на тези обекти е скъпа и изисква непрекъснати грижи.

Извънредните климатични условия, придружени с продължителни периоди на засушавания, последвани от интензивни валежи, надхвърлящи установените до този момент норми, налагат необходимостта от промяна в подхода на планиране и изпълнение на заложените дейности в областта на управлението и стопанисването на хидротехническите (ХТС) и хидромелиоративните съоръжения (ХМС).

През изминалото десетилетие многократно се наблюдаваха екстремни атмосферни явления, които доведоха до бедствени ситуации, загуба на земеделска продукция, разрушения на инфраструктурата, човешки жертви - 2012 г., 2014-2015 г., 2017 г., 2019 г., 2021 г.

Наблюдаваните събития не са прецедент и започва да се установява трайна тенденция с периодичност 3-5 години, като има райони, в които честотата е по-ниска.

За 2020 г. се изготви списък с обекти за извършване на СМР, придружен с необходимите КС и КСС. За отстраняване на всички констатирани щети, почистване от растителност, наноси и отпадъци, е необходим финансов ресурс, който надхвърля нормативно определения годишен бюджет за дейностите по ОПВВВ.

**КОНТРОЛ ОПВВВ:**

Съгласно сключен Договор между „Напоителни системи” ЕАД и МЗХГ за извършване на обществена услуга за защита от вредното въздействие на водите, експлоатация и поддръжка на водностопанските системи и съоръжения – публична държавна собственост по чл. 13, ал. 1, т. 3 от Закона за водите, както и Методика, приета с Постановление на Министерския съвет № 364 от 06.11.2014 г., регламентираща дейностите на „Напоителни системи” ЕАД по стопанисване на ОПВВВ и отчитане на изразходените средства, ОД „Земеделие”-Бургас осъществява контрол по отношение на извършените дейности от страна на „Напоителни системи” ЕАД, клон Бургас и изразходените финансови средства.

В този период се доказа невъзможността на „Напоителни системи” ЕАД да осъществява дейностите по защита от вредното въздействие на водите, със собствени сили и средства в рамките на определения за това бюджет. Възлагането на част от тези дейности на външен изпълнител чрез обществена поръчка допълнително затруднява навременното и качествено решаване на възникналите проблеми. В резултат на всичко това състоянието на ОПВВВ като цяло се влошава. Належаща е необходимостта от инвестиции в закупуване на механизация, която да бъде на разположение на клонове на „Напоителни системи” без такава.

**Други:**

* Участие в междуведомствена комисия (2 пъти годишно), назначена със заповед на

областен управител, която да извърши проверка на техническото и експлоатационно състояние на язовири в област Бургас. В резултат от извършените проверки комисията изготвя протоколи за констатациите и връчва предписания към стопаните за правилната експлоатация на хидротехническите съоръжения. През 2020 г. бяха извършени 58 проверки;

* Участие в Междуведомствена комисия, назначена от Областен управител за

класификация на язовирите в област Бургас по степен на потенциална опасност;

* Експертно съдействие при сигнали и жалби за наводнени земеделски площи,

и други оплаквания, свързани с вредното въздействие на водите или водностопански обекти, собственост на МЗХГ;

* Изготвяне на становище относно отдаването на язовири, общинска публична

собственост, под наем или на концесия;

* Изготвяне на становища и съдействие на други институции и заинтересовани лица,

по теми, свързани с водностопански системи и съоръжения, в и извън системата на МЗХГ;

- През 2020 г. водихме процедури по съставяне на АПДС за поземлените имоти, част от водностопанските системи и съоръжения за защита от вредното въздействие на водите (ОПВВВ) по чл. 13, ал. 1, т. 3 от Закона за водите, във връзка с чл. 71, ал. 1 от Закон за държавната собственост, съгласно който при влизане в сила на кадастрална карта за имотите - държавна собственост, да се съставят нови актове за държавна собственост - брой обекти – 9; брой АПДС – 139.

Поради липса на осъвременена картна информация за ОПВВВ, успоредно със съставянето на АПДС за поземлените имоти, тестово започнахме да съставяме актуална картна и текстова информация за съоръженията. Работата по тези дейности ще продължи и през 2021 г.

* През 2020 г. взехме участие в Официална церемония за стартиране изпълнението на

дейностите по Проект № BG16M1OP002-4.005-0001-C01: „ПУРН – втори цикъл 2022-2027 г.“, финансиран по Оперативна програма „Околна среда“ 2014-2020 г.“ (ПУРН – План за управление на риска от наводнения), ръководен от МОСВ – целта на семинара беше запознаване с план и програма, а от наша страна представихме дейността на ОД „Земеделие“-Бургас, възможностите за комуникация и експертна помощ;

**XI. АГРОСТАТИСТИКА**

Дейността на Агростатистика за 2020 включва следните видове анкета:

**А/Продуктови статистически анкети, съобразени с Националната статистическа програма за 2020 г.:**

1. Въвеждане на статистическата информация в ИСАС по видове анкети за дейността на земеделските стопанства през 2019 г. – м. януари 2020 – контрол и съпоставка на данните:

|  |  |  |  |  |  |  |  |
| --- | --- | --- | --- | --- | --- | --- | --- |
| **Таблица 1 - Разпределение по видовете анкети през 2019 г. /брой/** | | | | | | | |
| **Участници в статистическите наблюдения** | **Анкета Производство на плодове - реколта 2019** | **Анкета Производство на зеленчуци - реколта 2019** | **Анкета Пчеларството в България през 2019** | **Анкета Добиви от основни селскостопански култури - Реколта 2019** | **Анкета Производство на грозде и вино - реколта 2019** | **Анкета Брой на селскостопанските животни към 31.11.2019 г.** | **Общ брой** |
| **Агростатистика** | 14 | 32 | 170 | 87 | 42 | 95 | **440** |
| **Айтос** | 65 | 29 | 0 | 30 | 19 | 56 | **199** |
| **Бургас** | 25 | 9 | 0 | 26 | 14 | 46 | **120** |
| **Камено** | 28 | 12 | 0 | 35 | 5 | 33 | **113** |
| **Карнобат** | 35 | 18 | 0 | 47 | 5 | 105 | **210** |
| **Малко Търново** | 2 | 1 | 0 | 7 | 0 | 19 | **29** |
| **Несебър** | 1 | 4 | 0 | 6 | 15 | 25 | **51** |
| **Поморие** | 53 | 12 | 0 | 23 | 64 | 61 | **213** |
| **Приморско** | 1 | 0 | 0 | 4 | 0 | 22 | **27** |
| **Руен** | 48 | 23 | 0 | 29 | 13 | 91 | **204** |
| **Созопол** | 7 | 9 | 0 | 9 | 5 | 30 | **60** |
| **Средец** | 15 | 6 | 0 | 42 | 2 | 94 | **159** |
| **Сунгурларе** | 19 | 8 | 0 | 25 | 34 | 86 | **172** |
| **Царево** | 3 | 3 | 0 | 4 | 3 | 12 | **25** |
| **Общ брой :** | **316** | **166** | **170** | **374** | **221** | **775** | **2022** |

Организиране и провеждане на статистическите изследвания за дейността на земеделските стопанства през 2020 г.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Таблица 2 - Разпределение по видове анкети през 2020 г. /брой/** | | | | | | | | | | | | | |
| **Участници в статистическите наблъдения** | **Анкета Производство на плодове - реколта 2020** | **Анкета Производство на зеленчуци - реколта 2020** | **Анкета Пчеларството в България през 2020** | **Анкета Добиви от основни селскостопански култури - Реколта 2020** | **Анкета Производство на грозде и вино - реколта 2020** | **Анкета Брой на селскостопанските животни към 31.11.2020 г.** | **Анкета Птицевъдството в България през 2019** | **Дейност на преработвателните предприятия през 2020 г.** | **Преработка на мляко и производство на млечни продукти -дейността през 2019 г,** | **Месечни анкети за преработка на мляко и производство на млечни продукти през 2020 т., кланици за червени и бели меса** | **Прогноза за производство на пшеница и ечемик през 2019 т. /брой сегменти/** | **БАНСИК 2019 /брой земеделски сегменти /** | **Общ брой** |
| **Агростатистика** | 64 | 45 | 60 | 79 | 97 | 231 | 76 | 9 | 7 | 8 | 30 | 30 | **736** |
| **Експерти ОД „Земеделие” – Бургас** | 250 | 112 | 130 | 229 | 194 | 615 | 0 | 0 | 0 | 0 | 0 | 0 | **1530** |
| **Експерти ОСЗ** | 0 | 0 | 0 | 0 | 0 | 0 | 0 | 0 | 0 | 0 | 0 | 127 | **127** |
| **Онлайн анкетирани** | 27 | 7 | 0 | 57 | 10 | 13 | 0 | 0 | 2 | 3 | 0 | 0 | **119** |
| **Общ брой :** | **341** | **164** | **190** | **365** | **301** | **859** | **76** | **9** | **9** | **11** | **29** | **156** | **2512** |

**Б/ Преброяване на земеделските стопанства 2020 г.:**

1. **Областна Комисия по ПЗС 2020.**

Съгласно чл. 13, ал.1 и ал.2 от Закона за ПЗС 2020 и Заповед РД 09-754/26.07.2019 година на министъра на земеделието, храните и горите на 26.08.2019 г. се проведе първото заседание на Областната комисия по преброяване на земеделските стопанства през 2020 г. Проведени са четири заседания, на които са дискутирани основните проблеми, направени са предложения и е оказано съдействие от членовете при необходимост.

1. **Актуализация на списъка със земеделски стопанства за анкетиране.**

Във връзка с изпълнение на чл. 11 от Закона за преброяване на земеделските стопанства през 2020 г., в периода януари – май се извърши актуализиране на списъка със земеделски стопанства за анкетиране. За целта се изготви подробен график по населени места към съответните общински центрове , с определени дати за провеждане на срещите. Списъкът със земеделски стопанства е изготвен по местоположение с включени стопанства от други области.

Участници по актуализацията на списъка са експертите по агростатистика, служители от общинска служба по земеделие /ОСЗ/, местната власт /кметствата/, ОДБХ. Ползваше се и предоставената актуална информация от ГД ГРАО.

В периода от 12.02.2020 до 13.03.2020 се обходи областта и се извършваха срещи с местната власт /кметове или кметски наместници по населени места/ С цел оптимизация на посещенията, работните срещи се провеждаха в общинските центрове по предварително изготвен график и час за посещение в сградите на ОСЗ. Всяко стопанство от предоставения списък се обсъждаше с кметовете /кметски наместници/, като за действащите допълнително се определяше геолокацията. Използваше се приложението Google Mapsи се записваха координатите на хартиен носител. Списъците за актуализация се предоставиха на местната власт преди срещите, за да работят върху тях и да се запознаят предварително с включените стопанства, като се спазваха инструкциите за конфиденциалност.

Поради извънредното епидемиологично положение в страната от 14.03.2020 г. срещите се преустановиха. Необходени останаха 5 общини /Бургас, Созопол, Средец, Несебър, Малко Търново и част от община Руен/ от общо 13. Дейността продължи с разговори по телефона с кметовете и кметските наместници. Обсъждаше се всяко стопанство, а геолокацията се уточняваше само за крупните ЗС.

Получената информация при провеждане на актуализацията на списъка се въведе в специално разработена подсистема в информационната система за агростатистика /ИСАС/

Спазен е крайният срок за приключване на първия етап по актуализация на списъка по местоположение на стопанствата - 15.04.2020 г., както и срока за приключване на втория етап - актуализацията по адрес за контакт на стопанствата 15.05.2020 г..

1. **Въвеждане на актуализираната информация в ИСАС :**

Въвеждането се извърши на два етапа, като първоначално информацията се обработи без данни за геолокация, поради технически проблем в системата, след което географските дължини и ширини се допълниха в ИСАС. В кампанията се включиха експертите по агростатистика, както и 6 експерта от ОД „Земеделие” и ОСЗ.

Последваха проверки за правилно изписване на адреси, проверки за седалището на стопанствата, съпоставими с предоставените списъци от ГРАО. Проверки на статута на ЗС, спрямо наличните административни източници, както и дописване на геолокацията за стопанствата, налични с данни във ВеТис.

Общият брой действащи стопанства и без информация, които са включени в списъка за ПЗС 2020 е **9 720 бр.**

**Табл. 3 Активност на земеделските стопанствата след актуализация на списъците в**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Адрес по контакт** | **Действащи стопанства бр.** | **Действащи под прага стопанства бр.** | **Прекратили дейност стопанства бр.** | **Временно неактивно стопанство бр.** | **Дублирани стопанства бр.** | **Без инфомация бр.** | **Друга дейност /преработка/ бр.** | **Общ брой стопанства за актуализация** |
|
| 02 | 9345 | 3105 | 10962 | 1 | 1459 | 374 | 27 | **25273** |

**област Бургас от подсистема 1 и 2 по местонахождение на стопанствата**

1. **Определяне на контролни райони и преброителни участъци :**

Във връзка с провеждане на дейностите по проект „Преброяване на земеделските стопанства в Република България през 2020 г. от МЗХГ се разработиха методически указания за разпределяне на ЗС от списъка за анкетиране по преброителни участъци и контролни райони, разработени на основание чл. 10, т.6 от Закона за ПЗС 2020. В списъка за анкетиране се включват всички действащи земеделски стопанства, временно неактивните и стопанства без информация – общо за област Бургас **9720 броя по седалище, от които 4310 бр. стопанства са с въведени данни за геолокация в ИСАС. Приблизително 44,34 % от действащите стопанства са с въведени данни за местоположение на селскостопанския обект.**

В изпълнение на чл. 11, ал.1, т.4 от Закона за ПЗС 2020 се извърши и райониране в областта на преброителни участъци и контролни райони от подсистема 1и 2:

**Табл. 4 Райониране на преброителни участъци и контролни райони по седалище:**

|  |  |  |  |  |  |  |
| --- | --- | --- | --- | --- | --- | --- |
| **Преброителни участъци и контролни райони в област Бургас** | | | | | | |
| **Код на областта за контакт** | **Код на общината за контакт** | **Наименование на общината за контакт** | **Код на общината за контакт** | **Общо - действащи, временно неактивни, без информация** | **Преброителни участъци** | **Контролни райони** |
| **02** | **Област Бургас общо:** | | | **9720** | **68** | **11** |
| **02** | **BGS01** | **Айтос** | **BGS01** | **1595** | **11** | **1** |
| **02** | **BGS04** | **Бургас** | **BGS04** | **1600** | **9** | **1** |
| **02** | **BGS06** | **Средец** | **BGS06** | **451** | **4** | **1** |
| **02** | **BGS08** | **Камено** | **BGS08** | **380** | **3** | **1** |
| **02** | **BGS09** | **Карнобат** | **BGS09** | **817** | **7** | **1** |
| **02** | **BGS12** | **Малко Търново** | **BGS12** | **96** | 1 | 0 |
| **02** | **BGS13** | **Царево** | **BGS13** | **141** | **1** | **1** |
| **02** | **BGS27** | **Приморско** | **BGS27** | **108** | **1** | **0** |
| **02** | **BGS15** | **Несебър** | **BGS15** | **353** | **3** | **1** |
| **02** | **BGS17** | **Поморие** | **BGS17** | **885** | **7** | **1** |
| **02** | **BGS18** | **Руен** | **BGS18** | **2246** | **14** | **1** |
| **02** | **BGS21** | **Созопол** | **BGS21** | **246** | **2** | **1** |
| **02** | **BGS23** | **Сунгурларе** | **BGS23** | **802** | **5** | **1** |
| **Забележка : Контролните райони са 11 , включващи съответните общински центрове и е съобразен със спецификата на областта, както и размера ѝ по площ.** | | | | | | |

Добрата организация и подходящото райониране на областта на преброителни участъци и контролни райони е гаранция за успешно изпълнение дейностите по преброяване на земеделските стопанства през 2020 г..

1. **График за обучения на анкетьорите и контрольорите в област Бургас :**

Поради продължаващата извънредна епидемиологична обстановка в страната броят на обучаваните в една група се ограничи до 12 човека. Разпределени са два екипа за обученията с обучители – експертите по агростатистика. Обученията се извършваха в заседателните зали на общинските центрове, със стриктно спазване на правилата за дистанция, носене на маски и дезинфектанти.

ПЗС 2020 стартира в указаните срокове в област Бургас, с общ брой стопанства – **9 779, регистрирани в ИСАС по седалище**.

1. **Преброяване на земеделските стопанства .**

**От 01.09.2020 г. до 18.09.2020 г.** се извърши подаване на заявление от респондентите и онлайн анкетиране. Заявили участие за област Бургас са **270 земеделски стопанства**, като **208 от тях са** въвели на 100% информацията. Наличен бе проблем при изпращане на потребителско име и парола, което налагаше непрекъснат контакт с участниците в онлайн преброяването. **77,04 %** от подалите заявка за анкетиране са попълнили анкетната си **карта на 100 %**.

Участници в ПЗС **са 68 анкетьора и 11 контрольора**, като същите са подали изискуемите документи – заявление, автобиография, участвали са в обученията организирани от ОД „Земеделие” Бургас по график. **Сключени са договори с тях, раздадени са материалите, включващи –** списъци на ЗС, информация за биологично производство, както и от наличните административни източници, работни чанти, таблети на част от тях, хартиени носители по землища във формат А3 за определяне на геолокацията. На терен анкетьорите стартираха **на 19.09.2020 г..**

Анкетьорите и контрольорите работят по предварително изготвените графици за отчитане, залегнали в **Приложение 2,** като на всеки един е разяснено задължението за тяхното спазване. Епидемичната обстановка в страната за **COVID - 19,** усложни допълнително работата на терен. Проведе се разяснителна кампания с всеки един участник в ПЗС за мерките, които трябва да спазва за опазване на собственото си здраве и здравето на околните.

Въвеждане на информацията в ИСАС се извърши от предварително обучени оператори /6 броя/, които ежеседмично приемаха контролираните анкетни карти и въвеждаха информацията в ИСАС.

ПЗС 2020 приключи на **11.12.2020 г**., като област Бургас е първа в национален мащаб спрямо брой анкетирани и въведени стопанства в ИСАС.

**В/ Система за земеделска счетоводна информация /СЗСИ/ 2019 г.**

През 2020 г. се наблюдаваха 107 бр. стопанства, отговарящи на определения праг над 4000 евро стандартна продукция и покриващи икономическия размер и тип специализация т.е. отговарящи на определените страти.

* + - * 1. Разпределението на стопанствата е както следва :

1. Стопанства, водещи двустранно счетоводство - 58 бр.

* 1. 2. Стопанства, водещи едностранно счетоводство - 49 бр.

Процентът спрямо общия брой стопанства по извадка за страната е 4,85 %. Информацията е въведена върху хартиен носител и в ИЗСС /информационна земеделска счетоводна система/.Окончателните данни са въведени в ИЗСС за област Бургас в срок до 27.07.2020 г. Последва валидиране на резултатите и контрол на типовете грешки –Anomaly, Warning,Gritical, Severe.

**XII. МОНИТОРИНГ НА ПАЗАРА НА ЗЪРНО**

1. **КОНТРОЛ НА ОБЕКТИ ЗА СЪХРАНЕНИЕ НА ЗЪРНО**

На територията на област Бургас, към днешна дата действащите обекти за съхранение на зърно са 175 броя с общ капацитет 915 883т.

През 2020г. всички ползватели, стопанисващи обекти за съхранение на зърно, вписани в регистъра на МЗХГ са декларирали наличното количество зърно в тях, ежемесечно и в срок.Приети, входирани и обобщени са 2106броя декларации по приложение 2 към чл.11, ал.1 за местата за съхранение и наличното количество зърно в тях.

В изпълнение на утвърдени от Директора на ОД “Земеделие“ графици са извършени 15 бр. насрещни проверки за достоверност на обекти за съхранение на зърно.Регистриран е един нов обект за съхранение на зърно. Същият е проверен и вписани в регистъра на обектите за съхранение на зърно.Една е проверката, във връзка с промяна на обстоятелствата и отписване на обект през 2020 година с издаден констативен протокол.


1. **КОНТРОЛ НА ЗЕМЕДЕЛСКИТЕ СТОПАНИ, ПРОИЗВЕЖДАЩИ ЗЪРНО НА ОБЩА ПЛОЩ ОТ 5 ИЛИ ПОВЕЧЕ ДЕКАРА**

През годината на територията на област Бургас във връзка с практическото приложение на Наредба № 23 от 29 декември 2015г. за условията и реда за мониторинг на пазара на зърно, са извършени 20 бр. насрещни проверки за достоверност на земеделски производители.

До 30.09.2020г. са входирани и заведени 606 броя декларации за количеството произведено зърно от земеделски производители, произвеждащи зърно - обикновена пшеница, твърда пшеница, ечемик, ръж, овес, тритикале и рапица на обща площ от 5 или повече декара.

До 30.11.2020г. са входирани и заведени 435 броя декларации за количеството произведено зърно от земеделски производители, произвеждащи зърно – царевица, слънчоглед и соя на обща площ от 5 или повече декара.

*Графика 1*



Проверките, извършени от ОД“Земеделие“, гр.Бургас във връзка с практическото приложение на Наредба № 23 от 29 декември 2015г. за условията и реда за мониторинг на пазара на зърно, са съгласно изготвени тримесечни графици от МЗХГ, в които e заложен броят на обектите.За сравняваният тригодишен период, извършените проверки са в съответствие с тях.

1. **КОНТРОЛ НА ПРЕДПРИЯТИЯТА ЗА ПРЕРАБОТКА НА ЗЪРНО**

През 2020г. в област Бургас всички предприятия за преработка на зърно са подали в края на всяко от тримесечията декларацияза преработените количества обикновена пшеница, твърда пшеница, ечемик, царевица, слънчоглед, рапица, ръж, овес, тритикале, оризова арпа и соя.

1. **ИЗВЪРШВАНЕ НА МОНИТОРИНГ НА ПРИСТАНИЩАТА**

Областна дирекция „Земеделие“ осъществява мониторинг на четирите пристанищни оператора, от които се извършват износ, внос и вътрешно общностни доставки на зърно в област Бургас. Обобщената информация за движението на зърно през пристанищата с разрешение за обработка на зърнени товари в област Бургас се предоставя всеки петък по електронен път на Дирекция „Растениевъдство“ в МЗХГ.

1. **ПРОВЕЖДАНЕ НА ПРЕДСТАВИТЕЛНО ОКАЧЕСТВЯВАНЕ НА ДОБИТАТА РЕКОЛТА**

Разпоредбите на Глава пета от Наредба №23 от 29 декември 2015г. за условията и реда за мониторинг на пазара на зърно уреждат ежегодно провеждане на представителното окачествяване на добитата реколта.

Целта на окачествяването е да се събере представителна информация за изготвяне на анализ и оценка на качествените показатели на добитата реколта от основните култури в страната. Изготвените оценки служат за вземането на управленски решения, свързани със зърнения баланс в страната и подпомага дейността на зърнопроизводители, зърнопреработватели, търговци на зърно и браншови организации.

На 27 Юни 2020г. в област Бургас стартира жътвената кампания.

Провеждането на представителното окачествяване на добитата реколта през 2020 година се извърши между 25.06.2020г. - 10.12.2020г. В периода му са взети средни проби от пшеница, ечемик, слънчоглед и царевица за зърно и са оформени лабораторни проби от голям брой и различни производители в Бургаска област, като за целта се елиминираха по-малките партиди и бяха взети 180 средни проби от по-големите партиди в региона, както следва:

* 46 броя проби от ечемик, извадки от 27 751 тона партида;
* 71 броя проби от пшеница, извадки от 87 157 тона партида;
* 50 броя проби от маслодаен слънчоглед, извадки от 18 108 тона партида;
* 13 броя проби от царевица, извадки от 2 750 тона партида;

Основополагащ принцип е представителното окачествяване да покрива минимум 35 % от очаквания прогнозен обем производство на съответната кулура. Извадката през 2020г. в % от реколтираното количество гарантира представителност на извършеното окачествяване.

Във връзка с разпоредбите на Наредба №23 от 29 Декември 2015г. за условията и реда за мониторинг на пазара на зърно и на основание раздел II, т.14 от Указанията за организиране работата на БАБХ и ОД „Земеделие“ по окачествяването на ечемик, пшеница, слънчоглед и царевица от реколта *2020г.* са изготвени осреднени резултати от извършеното от ЦЛОЗФ-гр.София, регионално звено гр.Бургас представително окачествяване на добитите през *2020г*. зърнени суровини.

**Качество на ечемик-реколта҆ 2020.**

Средните стойности на основните показатели, които определят качествената характеристика на ечемика от реколта 2020 за област Бургас са:

* Съдържание на влага: 12,1 %;
* Хектолитрова маса: 61,8 kg/hl;
* Белтъчно съдържание: 12,9 %;
* Изравненост на зърната: 76,5 %;
* Културни примеси: 1,2 %;
* Чужди примеси: 0,7 %;

Съпоставими за трите реколтни години (2018-2020г.), данните изглеждат така:

*Графика 2*



Средната стойност на този показател за област Бургас през 2020г. е 61,8 kg/100 dm3, сравнено със стойностите за 2019 г.- 64,4 kg/100 dm3 и 2018г.-62,3 kg/100 dm3, отчитаме понижаване.

През 2020 г. **влажността** на добитото ечемично зърно се движи в диапазон 9,9-14,8%.Получените резултати показват, че има анализирани партиди със съдържание на влага над максимално допустимата при съхранение от 14%. За сравнение средната стойност е близка до тези на получените влаги през 2018 г. и 2019 г.

Съдържанието на **белтъчни вещества** в ечемика през 2020 г. се движи в твърде голям диапазон от 10,0% до 16,2%. Средната стойност на показателя за 2020 г. е 12,1% при стойности 12,0% за 2019г. и 11,2% за 2018 г.

През тази реколтна година, стойностите на показателя **изравненост**, % се движат в твърде широк диапазон, а именно от 48% до 98,8%. Средната стойност на изравненост на анализираните партиди в областта е 76,5% към 81,3% през 2019 г. и 75,7% през 2018 г., т.е. през настоящата реколтна година средната стойност на изравненост на ечемичното зърно е понижена спрямо предходната 2019г. и се доближава до показателя през 2018г.

Средната стойност на показателя **зърнени (културни примеси)** е 1,2% за 2020г., при стойности 1,6% за 2019г. и 1,0% за 2018г.Допустимата граница на този показател при изкупуване на партиди фуражен ечемик е 8%, а при изкупуване на пивоварен е 4%. Над тези граници няма партиди.

**Чуждите примеси** в анализираните партиди ечемик през 2020г в област Бургас се движат в диапазона от 0,1% до 7,2%. Границата на този показател за пивоварния ечемик при изкупуване е 0,9%, допустимото съдържание при партидите с фуражен ечемик при изкупуване е 4%.В цялата анализирана партида само една проба от област Бургас има съдържание на чужди примеси над 4%-7,2%.


От общото количество на анализираните проби от ечемик в област Бургас, реколта 2020г., 31% са със стойности на показателите в граници, характеризиращи пивоварния ечемик, като фуражния заема останалите 69%.

Според „Доклад от резултатите на извършеното от БАБХ окачествяване на ечемик” през 2020г. 6% от пивоварния ечемик в страната е разпределен в област Бургас.

**Качество на обикновена пшеница-реколта҆ 2020.**

Крайните резултати от проведените от БАБХ лабораторни анализи на средните проби от пшеница, като съпоставим реколти 2018г., 2019г. и 2020г., показват, че разпределението на зърното по групи в този период е както следва:

*Графика 3*



На основание получените резултати отчитаме, че 81,43% от произведеното пшенично зърно през 2020 реколтна година е с високи хлебопекарни качества и се отнася съответно към първа, втора и втора Б групи. През настоящата година отбелязваме значително повишаване на количеството на пшеницата с високо качество спрямо предходната 2019г. През наблюдавания период (2018-2020г.) пшеницата, отнесена към III+ е формирала над 40% през 2018г, като отбелязва рязък спад до 5.71% през 2020г. През настоящата година, се наблюдава леко завишение на дяла на пшеницата с ниски хлебопекарни качества спрямо предходната година - от 9,38% през 2019г. на 12,86% през 2020 г.

Средните стойности на основните показатели, които определят качествената характеристика на обикновената пшеница от реколта 2020 за област Бургас са:

* Съдържание на влага: 11,5 %;
* Хектолитрова маса: 74,8 kg/hl;
* Добив на мокър глутен: 32,0 %;
* Отпускане на глутена: 7,2 mm;
* Число на хлебопекарната сила: 67,5 усл.ед;
* Съдържание на протеин: 15,1 % към сухото в-во;
* Число на падане: 451,5 sec;

Крайните резултати от извършеното представително окачествяване на пшеницата, реколта 2020 г., определят добро качество на зърното по отношение на технологичните му параметри.Отчетените стойности при отделните качествени показатели, предполагат висок процент на дела пшеница с високо качество на зърното. Получените резултати от отделните анализи, разгледани комплексно – в съотношение един към друг, ***не оформят*** обаче еднородна партида, характеризираща се с високи млевни и хлебопекарни качества.Причината за това е комплексна- съчетание между неблагоприятното взаимодействие на метеорологични фактори (почвена и атмосферна влага и температура) по време на различните фенофази от развитието на културата, съчетани с прилаганата агротехника.


**Качество на черен маслодаен слънчоглед-реколта҆ 2020.**

Средните стойности на основните показатели, които определят качествената характеристика на слънчогледа от реколта 2020 за област Бургас са:

* Съдържание на влага: 5,6 %;
* Масленост: 41,2 %;
* Хектолитрова маса: 40,5 kg/hl;
* Културни примеси: 0,7 %;
* Чужди примеси: 3,3 %;

Сравнени за периода 2018г.-2020г. данните изглеждат така:

*Графика 4*

****


Данните, показват, че през 2020г. средната стойност на съдържанието на влага е съизмерима с предходните реколтни години и остава доста под пределно допустимата граница (11%), приета за дълготрайно съхранение на слънчогледовото семе. През настоящата година отчитаме най-ниска средна стойност за последните три години на основния показател масленост наслънчогледовото зърно. Нивата на примесите- културни и чужди в прибрания слънчоглед са съизмерими с установените през последните реколтни години и остават в ниски граници - под максимално допустимите по стандарт.

**XIII. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НАГОРСКА И ЗЕМЕДЕЛСКА ТЕХНИКА**

Извършването на ефективен контрол на техническото състояние и безопасността на техниката цели защита на живота и здравето на работещите със земеделска и горска техника и намаляване на трудовите злополуки и жертвите от пътнотранспортни произшествия, свързани с неизправности на техниката.

Регистрация и контрол на техническото състояние и безопастност на самоходната техника с мощност на двигателя над 10 kW, несамоходните и стационарните машини и съоръженията, инсталациите и апаратите, използвани в земеделието и горите и машините за земни работи и придобиване на правоспособността за работа с техниката.

Таблица 1



През 2020 г., на територията на област Бургас са извършени 1127 бр. регистрации на земеделска, горска техника и пътно - строителни машини, от които 383 броя на нови машини За сравнение новите машини за 2019 г. са били 492, а през 2018 г., са били 642 броя.

От таблица 1 и от сравнението по-горе, забелязваме устойчив тренд на спад в броя на регистрациите на земеделска, горска техника и машини, който се дължи на:

* Незапомнена с мащабите си суша, обхванала източна България, рекордно ниски добиви 50-100 кг/дка при зърнопроизводителите в общ.Карнобат, общ.Айтос, общ.Руен и на много други места в областта, което води до наляване на доходите на земеделските стопани, които да отделят за закупуване на необходимата техника;
* Огромен спад наблюдаваме в първоначалната регистрация на т.н. лизингови машини поради несигурност за бъдещи периоди.

**Извършване на годишни технически прегледи.**


Извършването на годишни технически прегледи на регистрираната техника се извършва съгласно месечен график за техническите прегледи по населени места на територията на областта, утвърден от Директора на ОД“Земеделие“ – Бургас. През 2020 г. на територията на област Бургас, са извършени 6 283бр. годишни технически прегледи на земеделска и горска техника и на машини за земни работи.

Съобразно сравнителната таблица таб. 2 по долу отчитаме спад на ГТП спрямо 2019 г.. Считаме, че това се дължи на все по-строгото прилагане на мерките на Закона за регистрация нa земеделската и горска техника, намаляване на наличния тракторен парк,поради въвеждане в есплоатация на по-високо универсални машини и повишена енергонаситеност на тракторните агрегати в следствие на отпадане от отчет на стара, амортизирана и бракувана техника.

През 2020 г. са издадени и подменени 109 свидетелствата за правоспособност за работа с техника както следва: категория Твк - колесни и верижни трактори иагрегатирани към тях работни машини- 74 бр.свидетелства; категория Твк-З - специализирана и специална самоходна земеделска техника- 35 бр. свидетелства, категория Тпс - преносима и стационарна техника-30.

В изпълнение на Закон за регистрация и контрол на земеделската и горската техника и стриктно спазване на ЕО директиви, инспекторите от ОД“Земеделие“Бургас през 2020 г. са съставили 47 бр. акт за установяване на административни нарушения поради не спазване на 30-дневния срок от придобиване на собствеността до заявяването за регистрация в съответната областна дирекция "Земеделие" по постоянен адрес - за физическите лица и промяна на регистрацията на техниката в 15-дневен срок.

Таблица 2



**ГТП са разпределени по видове както следва:**

|  |  |  |
| --- | --- | --- |
| **№** | **Видове** | **2019 2020** |
| **1** | ГТП на почвообработващи машини | 752 671 |
| **2** | ГТП на машини за сеитба и садене | 262 222 |
| **3** | ГТП на машини за торене и растителна защита | 534 543 |
| **4** | ГТП на фуражо-прибиращи и преработващи машини | 326 201 |
| **5** | ГТП на ремаркета в т.ч. и специализирани | 1127 737 |
| **6** | ГТП верижни трактори | 85 20 |
| **7** | ГТП самоходни шасита | 49 23 |
| **8** | ГТП колесни трактори | 3577 2498 |
| **9** | ГТП на МЗР | 1194 977 |
| **10** | ГТП на зърнокомбайни и др. самоходни прибиращи машини | 1. 391 |

**XIII.ИНФОРМАЦИОННО - РАЗЯСНИТЕЛНА ДЕЙНОСТ**

В изпълнение на заповеди на министъра на здравеопазването за въвеждане на противоепидемични мерки на територията на страната с цел вдигане на нивото на сигурност, превенция на заболяването и намаляване на риска от възникане на нови заболявания, бяха ограничени пътуванията извън съответното населено място, забрана за провеждане на обучения, семинари и мероприятия, свързани със събиране на повече хора на едно място.

В изпълнение на противоепидимичните мерки, като взехме предвид големия брой заболели лица на територията на област Бургас и с цел защита здравето на земеделските стопани и служителите на администрациите, преустановихме дейноста на ОЕКЖБургас за периода от м. април до края на 2020г..

За периода от януари до м. април проведохме:

1. **Информационни семинари**

През изтеклата година проведохме информационни семинари и работни срещи за земеделски стопани-пчелари от всички сдружения на територията на Бургаска област с цел да се обсъдят възможности и набележат мерки в защита на пчеларите и пчелните семейства,да се сподели информация за медоносните пчели и за тяхното значение за света като цяло, да се информират за възможности за подпомагане на земеделските стопани – пчелари по мерките от Програма за развитие на селските райони ПРСР 2014 – 2020 г., да се коментира Добавена стойност в пчеларството, както и да се сведат до знанието по-важните и нови моменти в тазгодишната данъчна кампания за деклариране доходите на физическите лица и заплащане на дължимите данъци.

С община Бургас се обсъдиха възможността за предлагането на пчелен мед от Бургаски производители в детските заведения на територията на общината, в количества съобразени с нормативните изисквания относно здравословното хранене на децата, както и провеждането на образователен открит урок на изградената детска площадка с пчеларска тематика на деца до 7 годишна възраст от детските заведения в града, с цел запознаване с живота и ползата от пчелите и идеята за възпитаване у децата да живеят грижа за природата.

Разяснихме на пчеларите възможносттите за износ на пчелен мед за трети страни, изисквания към етикетирането, както и Процедурата за действие при стартиране на износ на животни, суровини, храни, продукти и други обекти, подлежащи на контрол от БАБХ за трети страни, за които няма утвърдени сертификати.

1. **Конкурс за детска рисунка**

За 4-та поредна година ОД „Земеделие Бургас“ и Пчеларско сдружение Бургас обявиха конкурс за детска рисунка и фотография на тема "Земята, пчелите и хората", посветен на Международния ден на Земята -22-ри април, с тематичен обхват „ЗЕМЯТА, ПЧЕЛИТЕ И ХОРАТА и добрият пример“.

Целта на проведения Конкурс е да бъдат провокирани децата към толерантност и загриженост към природата и пчелите, към пчелите и хората и към самите нас- хората. Поради извънредната епидемична обстановка, обявена след изтичане на срока на извънредното положение в България от 13 март 2020г., срокът за представяне на творбите беше удължен до 26 май. В конкурса взеха участие 135 ученици от гр. Бургас, гр. Варна, гр. Пловдив, гр. София, гр. Плевен, гр. Разград, гр. Омуртаг, гр. Дряново, гр. Попово, гр. Червен бряг, гр. Раднево, гр. Горна Оряховица, гр. Правец, с. Равнец, обл. Бургас, с. Нови хан, общ. Елин Пелин, обл. София, с. Вакарел, обл. София, гр.Нова Загора, гр.Белене, с. Бистрица, р-н Панчарево, Столична община, гр.Шумен, гр.Велинград, гр.Ботевград, гр.Брацигово, с.Лесново, общ. Елин Пелин, обл. Софийска, гр.Правец, гр.Хасково, гр.Смолян. Международно участие: Румъния, Клуж-Напока и Россия, Мурманск- Заполярье.

Всички участници, които имаха куража да покажат творчеството си и отношение на уважение към загадъчния свят на пчелите, получиха „Сертификат за отлично представяне“.

**XV. ЗАКЛЮЧЕНИЕ И ИЗВОДИ**

За да се подпомогне преодоляването на икономическите и социалните щети, причинени от пандемията от коронавирус, Европейската комисия, Европейският парламент постигат съгласие по изработване на План за възстановяване, който ще проправи пътя за излизане от кризата и ще положи основите на модерна и по-устойчива Европа. Уникален шанс за българското земеделие е да бъдевключено в Плана за възстановяване и устойчивост, при спазване на изискванията на ЕКза сериозни реформи в земеделието на страната. Националният план за възстановаване и устойчивост на РБългария - „Зелена България“ има за цел даподпомогне икономическото и социално възстановяване от кризата, породена от COVID-19 пандемията. Планът полага основите за зелена и цифрова трансформация на икономиката чрез:

I. Проект 1- Дигитално земеделие -Е-ЗЕМЕДЕЛИЕ- предвижда създаване на:

1. Цялостна Електронна информационна система в земеделието с възможностти за :

* Изграждане на модул за проследяване „От Фермата до трапезата“ - от първичното производство до крайното потребление на принципа на уникален 7 идентификационен код, с цел информираност на потребителите, стимулиране производството на качествена и достъпна храна, както и създаване на пазарно предимство на производителите на храни, които прилагат тези принципи;
* Изграждане на модул за онлайн обучение и консултации, съдържащ основна информация, свързана със съвременни технологични и екологични решения за отглеждане на основни групи земеделски култури и селскостопански животни по конвенционален и биологичен начин, в съответствие с изискванията за устойчиво използване на природните ресурси и адаптиране към климатичните промени. Той ще предоставя възможност за бърза връзка с представители на научните среди и on line консултации на фермери за бързо разрешаване на възникващи проблеми;
* Изграждане на Мрежа за комуникация от полеви и водни сензори и модул за управление на данните, която да осигурява данни за почвена влага, температура на въздуха и почвата и количество на валежите. Това ще даде възможност българският земеделски производител да има достъп до най-важната информация, касаеща развитието на посевите, с оглед оптималното планиране на агротехническите мероприятия и вземане на адекватни управленски решения.

2. Дигитализация на земеделските стопанства чрез ваучери за внедряване на системи за прецизно земеделие и осигуряване на умни ушни марки за проследяване на животните, - - Повишаване на конкурентоспособността и добавената стойност на земеделските стопанства чрез по-широко използване на способи за прецизно земеделие в отрасъла.

II. Проект 2 - Подобряване на състоянието и модернизация на хидромелиоративната инфраструктура в страната:

* Дейностите за възстановяване и инженеринг на язовирите ще бъде интегриран с проекта „Е-земеделие“ чрез включване на информация от станции за мониторинг на водни обекти, които следва да бъдат инсталирани, с цел осигури автономно и регулярно измерване и предаване в реално време на основни индикатори свързани със състоянието на водните обекти в комбинация с основните параметри на околната среда. Станциите ще оперират напълно автономно, включително ще разчитат на собствен възобновяем енергиен източник и ще включват системи за измерване като радарен 14 сензор за отчитане на водно ниво, радарен сензор за отчитане на скорост на воден отток, сензор за отчитане на температура на водата, валежомер, сензор за отчитане на околна температура, влажност и атмосферно налягане, като данните от тези сензори ще се предават изцяло автономно и дистанционно, използвайки стандартни протоколи без необходимост от допълнително лицензиране.
* Предвижданите инвестиции ще доведат до подобряване използването на водните ресурси посредством въвеждането на нови технологии, реално намаляване на загубите и на потреблението на вода в селското стопанство, нарастване на поливните площи, подобряване на ефективността на поливните процес.

Областна дирекция „Земеделие“ Бургас, в условията на извънреднoтежка епидемиологична обстановка,свързана с общественото здраве,породена от Пандемията от COVID-19,изпълни целите си за 2020г., чрез отчетените в доклада дейности, спазвайки законоустановените срокове и мащаби.

При стриктно спазване на противоепидемични мерки, предоставяйки услуги чрез изнесени работни места във всички териториални звена, с добре организиран дистанционен начин на работа и своевременен отчет, служителите на ОД “Земеделие“ Бургас,спазвайки принципите и задължителните стандарти за качество на административното обслужване, изпълнихме дейностите си, свързани с ефективно реализиране на държавната политика в аграрната сфера, както и подпомогнахмедейността на МЗХГпри изпълнение на пакетите от извънредните меркипо Програмата за развитие на селските райони (ПРСР) 2014-2020 г., съсредоточени да компенсират земеделските стопани от последствията от Covid-19.

Въпреки тежката епидемична обстановка, в съответствие с политиката на МЗХГ, ОД“Земеделие“ Бургас продължи да работи в обществена полза за:

* Повишаване на конкурентоспособността и добавената стойност на земеделските стопанства чрез насърчаване за по-широко използване на способи за прецизно земеделие в отрасъла;
* Производство на качествена и достъпна храна, създаване на пазарно предимство на производителите на храни, които прилагат принципа „От Фермата до трапезата“;
* Повишаване на професионалната информираност, знания, опит и квалификацията на земеделските стопани чрез интегриране на опита на академичните среди.
* Сдружаване и обединяване на земеделските стопани, като начин за повишаване на тяхното влияние по веригата на доставки на храни и възможност да кандидатстват за инвестиции в материални и нематериални активи, научни изследвания и експериментално производство, с цел защита на интересите им от нелоялните търговски практики и ценови натиск от страна на преработватели и търговски вериги.

Сред най-важните приоритети на ОД“Земеделие“ Бургас е ученето и развитието на служителите. След направен анализ на потребността на хората си, ОД “З“ Бургасзаяви обучениe на 36 държавни служители по проект на ИПА „Дигитална трансформация в обучението – дигитална компетентност и учене“, финансиран от Оперативна програма „Добро управление“, съфинансирана от ЕС чрез ЕСФ, които завършиха курсове по "Колаборативна работа в дигитална среда"и „Информационна и медийна грамотност“.

ОД“Земеделие“ Бургас счита, че качеството на предлагане на административни услуги е решаващ фактор в отговор на променящите се нужди и очаквания от страна на гражданите и земеделските стопани.

За да отговорим на техните очаквания, да бъдем ориентирани към потребителите, към иновациите, към етиката на взаимоотношенията и ефективните партньорства, кандидатствахме и участваме по проект „Въвеждане на общата рамка за оценка (CAF) в администрациите“ към ИПА - “Подобряване управлението на публичните организации чрез европейския модел CAF".

Предстои по проекта да бъде изготвен и утвърден "Доклад за самооценка на Областна дирекция „Земеделие“ Бургас, в който ще бъде направенасамооценка на институцията, ще идентифицираме силните си страни, ще посочим областите за подобрение и дефинираме нужните стратегически мерки за организационно усъвършенстване и възможностите за развитие. Целта на служителте на ОД”Земеделе” – Бургас е да се развиваме по пътя на усъвършенстване на своето изпълнение и да въведем „култура на организационно съвършенство“, като използваме знанието и енергията на хората в нашата дирекция.

**ЛИДИЯ СТАНКОВА**

***Директор на ОД „Земеделие“ Бургас***